open-index/open-wikipedia-markdown huggingface dataset:
職業摔角

**職業摔角**（***'），簡稱'''職摔'''，英文係，通常都係指由受薪[[摔角手]]參與嘅一種[[表演藝術]]。大部份嘅職業摔角比賽，尤其喺[[美國]]同[[加拿大]]嗰啲，比賽結果都係事先定好，最多都係喺表演過程中發生嘅一啲突發意外。所謂職業摔角，都係用嚟定義呢類以表演性質為主嘅比賽。傳統或者以競技為主嘅摔角比賽，都唔容許有拳打腳踢嘅動作，但係喺職業摔角入面，就容許有拳擊同格鬥技嘅元素，等比賽睇起嚟更加刺激。

而家嘅職摔都會滲入好多娛樂元素，例如摔角手會分開正派同反派兩種角色發展對抗故事，因為咁嘅原固，有人會叫職摔做「體育娛樂」（Sports entertainment），至於喺[[日本]]，由於佢哋追求職摔入面嘅剛烈感覺，所以會叫做「鬥魂」或者「王道」，而喺[[墨西哥]]，佢哋會叫職摔做'''自由式格鬥'''（***'）。

## 簡史
早喺十八世紀，職摔已經出現，早期嘅職業摔角表演多數都係馬戲團入面嘅附屬表演，英文叫做 ad show（宣傳騷），由於當時嘅傳媒並無而家咁先進，而馬戲團、遊樂場之類可以聚集群眾嘅地方，就成為好多人用嚟作為訊息交流嘅地方，而好多商人就會利用馬戲團、遊樂場可以聚眾嘅特點，去宣傳自己嘅商品。

當時馬戲團、遊樂場入面，都會有好多人做唔同嘅嘢去吸引群眾，而職業摔角表演就係其中一種。由於職業摔角嘅動作大，肢體語言豐富，所以戲劇性好強，因而令到職業摔角表演可以吸引到好多人去睇，成為宣傳商品嘅主要工具，亦因為呢個原因，所以傳統落嚟喺英文講嘅職摔組織或者公司都會叫做 Promotion（宣傳），而嗰陣時啲表演做得最多嘅宣傳商品就係賣藥。

後來開始有電視，但由於最初嘅電視係無聲，而職摔入面豐富嘅肢體語言就成為咗最適合無聲電視播放嘅節目之一。

而隨住各種傳播媒體發達，加上科技發展，職摔再唔係只係馬戲團入面賣藥嘅表演。而且能夠獨立發展，加入好多唔同嘅嘢入去，例如煙花、燈光同音樂效果，唔單止大陣仗，娛樂性亦好豐富，令人賞心悅目，今時今日成為咗好多人會特登畀錢去睇嘅表演。

### 日本
日本職摔叫做プロレス（Puroresu），係日文プロフェッショナルレスリング（purofesshonaru resuringu）嘅簡寫，原本係英文 Professional wrestling 嘅日文讀法，嚴格嚟計其實係一個錯字，但係因為太多人用，慢慢就變咗做正字，而家好多人都用 Puroresu 嚟作為日本職摔嘅稱呼，而台灣就將 Puroresu 跟音譯做「普羅擂司」。

自從1951年由力道山將職業摔角引入日本之後，職摔就成為日本文化嘅其中一部份。

### 墨西哥
墨西哥亦係一個職摔娛樂發展得好大嘅地方，電影Nacho Libre就係一套以墨西哥摔角為題材嘅戲。

### 香港
嚴格嚟講香港其實冇本土職摔，喺香港主要以播出外國嘅職摔節目為主，早喺1960年代尾，無綫電視就有播澳洲嘅職摔節目，而且大受歡迎，甚至可以話係狂熱，而且重喺1972年12月8號連續三日喺香港會球場舉行過摔角比賽，由何守信主持，而且場場爆滿。但後嚟因為發生咗有小朋友模仿摔角手過招而搞出人命，又有細路因為霸電視爭睇摔角而跳樓，喺社會輿論壓力之下，就冇再播摔角。

一直到大概1992年亞洲電視先再播職摔節目「週末摔角大狂熱」，同時衛星電視亦有播 WWE Raw，到咗大概 2000年又有無綫電視明珠台播砌低你，但已經冇咗1960年代嗰種狂熱。

## 規則
由於職摔嘅表演性質，令職摔嘅形式可以比傳統摔角更加變化多端，所追求嘅亦以戲劇性同故事性為主，結果出現好多得意嘅情況，例如比緊賽嗰陣突然間有人出嚟偷襲，或者一啲有權有勢嘅人例如老闆咁，會走出嚟干擾比賽，或者取消摔角手資格，甚至可以有摔角手因為輸咗比賽之後唔服，而上返台毆打贏咗嗰摔角手都有。

不過正常嚟計，職摔由於係承傳自傳統嘅摔角比賽，所以規則上都係以制壓對手，將比賽對手制服為之贏，具體嚟講，職摔嘅目的，就係將比賽對手「制壓」，「制壓」嘅意思，係指背脊嘅兩個膊頭部份貼住個地三秒以上。任何一方能夠成功「制壓」對手為之贏。

除此之外，又可以用「關節技」令比賽對手投降，關節技亦即係柔道上所講嘅寢技，即係指利用扭曲對方嘅關節，令對手因為太痛而投降，柔道上嘅寢技好似：袈裟固定、三角固定、十字固定、勒頸鎖技都有引入職摔表演入面，利用關節技令比賽對手投降亦可以為之贏。

除咗「壓制」同「關節技」，另一種贏比賽嘅方法係令對手出錯犯規，犯規有好多原因，例如離開擂台超過二十秒，有啲就計十秒，呢個時間入面返唔到上擂台就為之輸，用武器攻擊對手同樣係屬於犯規，不過唔計一啲畀用武器嘅特別比賽規則。亦有另一種情況係兩個摔角手都唔喺擂台上面，呢個情況之下用武器攻擊亦唔算犯規，只要喺指定時間入面返得返上台就得。

## 職摔組織
美國最大嘅職摔公司都可算係「世界摔角娛樂」（World Wrestling Entertainment，簡稱 WWE），另外新幾年冒起嘅 TNA 亦係美國職摔界嘅代表。

日本方面，而家日本最大嘅職摔公司，要算係由豬木安東尼奧開辦嘅新日本職業摔角、三澤光晴創辦嘅 Noah、Ultimo Dragon 創辦嘅鬥龍門，重有由高田延彥所搞嘅Hustle，都係而家喺日本最受歡迎嘅職摔組織。

墨西哥亦係一個職摔娛樂發展得好大嘅地方，比較大規模嘅職摔組織有：Consejo Mundial de Lucha Libre (CMLL)、Asistencia Asesoría y Administración (AAA) ，都係大受墨西哥職摔迷歡迎。

## 參考




## 睇埋
* 職業摔角組織
* 職業摔角手一覽
* 職業摔角組合一覽

## 拎

* TalkPW - Wrestling discussion and news.
* Wrestling em Portugal
* House of Deception Golden Age 1911-1979: bibliography, photos, etc.
* WrestlingGoneWrong.com - The Reality of Professional Wrestling
* website of documentary Catch - the hold not taken on the history of pro wrestling
* Pro Wrestling Discussion Forums - Wrestling news and talk. 
* DMOZ
* ProWrestlingHistory.com
* Pro Wrestling Title Histories
* Obsessed with wrestling - biographies, results, title histories, etc
* CBC Digital Archives – Cross Country Smackdown: Pro Wrestling in Canada
* Extreme Insider TNA, RoH, WWE, and Indy wrestling news
* WWX Female pro wrestling news
* 摔角頻道，全中港台唯一摔角網上電台
嘢

**嘢**，讀 ，係有形相嘅存在、想像嘅意念、抽像嘅概念、事…。即係萬物、一切。
 
平時嘢用嚟形容物件多，好少用來形容人，當嘢用來形容人時，會帶貶意，例：「妳條仔正一衰嘢，都唔係人嚟㗎！」

嘢亦係代名詞，當未知嘅事同埋物嘅名，用嘢代替，好似：「乜嘢」、「呢啲嘢」、「嗰啲嘢」。

## 量詞
* 粒
* 嚿
* 件
* pet6、撻
* 堆、zaa6
* 「執」（例：頭髮，草） 
* 條
* 句
* 張
* 支、碌
* 隻
* 塊
* 餅
* 味、瓣
* 吓、鑊、劑

## 例
*好嘢
*#好好嘅嘢
*#好工夫
*正嘢 = 四正嘅嘢 = 好嘢
*污糟／拿揸嘢【那揸嘢】
*#污糟嘅嘢
*#古靈精怪
*#嘢食

## 睇埋
*此在
*形而上學

## 攷

## 出面網頁
*English and Cantonese dictionary : Chalmers, John, 1825-1899 : Free Download &amp; Streaming : Internet Archive
物

**物**，泛指天地之間嘅一切。同廣東話嘢類似。

## 睇埋
*生物
*動物
*植物
*死物、物件
孫中山紀念館

**孫中山紀念館**（）位於香港中環衛城道7號，前身係香港富商何東細佬何甘棠（何鴻燊嘅叔公）嘅屋企**甘棠第**。紀念館係香港歷史博物館嘅第四間分館，介紹中華民國國父孫中山嘅生平以及佢同香港嘅關係。紀念館喺2006年12月12號正式開幕，以紀念孫中山先生出世140周年。

## 歷史

甘棠第喺1914年起好，個名係以業主何甘棠嚟命名。何甘棠一直喺呢度住，直到終老（1950年）。1960年，甘棠第賣咗畀鄭氏家族，之後鄭氏又賣畀耶穌基督後期聖徒教會，甘棠第自此成為教會聚會嘅地方。1990年，甘棠第俾古物諮詢委員會列作二級歷史建築。

2002年10月，教會向香港政府建築事務監督申請將甘棠第拆卸重建，市民同民間團體曾經舉行活動希望保留呢座建築物；2004年2月，香港政府用5,300萬港元同教會買甘棠第，並且用9100萬港元進行修葺，改建做孫中山紀念館。

## 建築特色
甘棠第起喺斜坡上面，樓高4層，總樓面面積19,672平方呎，屬於英皇愛德華式古典建築風格。外牆就係用紅磚同埋花崗岩砌成，一、二樓都有個弧形露台，用希臘式巨柱承托，樓房設有前、後樓梯，以前前樓梯係畀主人何氏家族用，而後樓梯就畀工人用嘅。

## 設施
* 兩個常設展覽廳（主題分別係「孫中山與近代中國」同埋「孫中山時期的香港」）
* 「甘棠第的歷史與修繕」展覽廳
* 專題展覽廳暨演講廳
* 閱覽室
* 兩個視像室
* 互動學習室（透過互動電腦遊戲形式介紹孫中山嘅事蹟及同埋辛亥革命等等嘅專題）
* 活動室

## 開放時間
* 星期一至三；星期五至六：上晝10點至晏晝6點
* 星期日同公眾假期：上晝10點至晏晝7點
* 星期四、年初一至二：唔開

## 入場費
2016年8月1號開始常設展覽免費入場。

## 交通
*巴士
**城巴：3B、12、12M、40、40M、103
**新巴：13、23、23A、23B
**過海隧道巴士：103
*專線小巴：8、10、10A、11、22、28、31
*中環至半山自動扶梯系統

## 圖片

File:HK Dr Sun Yat Sen KomTongHall f01.JPG|孫中山銅像
File:HK Dr Sun Yat Sen KomTongHall 4 desperados.JPG|清末四大寇嘅蠟像造型
File:HK Dr Sun Yat Sen KomTongHall 1st floor function room.JPG|位於紀念館一樓嘅活動室


## 出面網頁
*孫中山紀念館官方網頁
義工活動

**義工活動**（**volunteering**），又叫**義務工作**、**志願服務**，係自願咁服務社會嘅活動，而參與義工活動嘅人叫「**義工**」（呢個詞亦可以係義工活動嘅簡稱）。

做呢啲活動係唔計較物質上面嘅回報，做嘅嘢純綷義務。義工活動通常都係透過非牟利機構提供，亦即係正規義工活動。不過亦有唔少人唔係做正規嘅義工活動，而係單打獨鬥，又或者成班人自發去做。唔係正規嘅義工活動，都好難統計到，所以都唔會有乜數字。

義工活動雖然唔多講物質回報，不過做義工活動會帶來一啲非物質回報，呢啲回報令到人有推動力繼續做落去，例如因為見到人得到幫助而快樂等等…

義工，亦指義務嘅工作。不時有人話：「嗰份義工好有意義㗎。」，因此，義工可以理解成義務嘅工作。
 
## 出面網頁

* 義務工作發展局
香港基本法

《**香港基本法**》，全名《**中華人民共和國香港特別行政區基本法**》，係香港特別行政區嘅憲制性文件，自1997年7月1號起，取代咗殖民地時期《英皇制誥》及《皇室訓令》嘅地位，確認咗特區政府嘅組成辦法、權力同責任、同中央政府嘅關係等。

1984年12月19號，中華人民共和國政府同英國政府經過多年談判後，簽署咗《中英聯合聲明》，解決咗香港主權問題。其中《聲明》第三段第12條表明，中華人民共和國將以《基本法》確立香港為特別行政區，重按照一國兩制方針，保持主權移交前嘅資本主義制度，維持50年唔變。中國大陸所施行嘅社會主義制度等將唔會伸延到香港，香港特區政府會維持高度自治。

《基本法》嘅權力來源備受爭議。大部分中國大陸法律學者認為《基本法》純粹係本國法律嘅一部分；而另一啲香港法律學者就認為權力嚟自兩國共同簽署嘅《中英聯合聲明》。呢種爭議涉及中華人民共和國政府對修改《基本法》嘅法理依據，以及香港法院對挑戰《基本法》嘅權能同範圍。

## 起草過程
《香港基本法》由基本法起草委員會負責寫草稿，成員包括香港同中國大陸人士。1985年成立嘅基本法諮詢委員會，成員全部係香港人士，佢哋負責喺香港徵詢公眾對《基本法》草案嘅意見。1988年4月，基本法起草委員會公佈首份草案。1989年2月公佈第二份草案，諮詢工作喺1989年10月結束。1990年4月4號，全國人民代表大會三次會議通過，當時嘅中國國家主席楊尚昆簽署主席令，正式頒布《香港基本法》。

基本法起草委員會部分成員喺1989年六四事件發生後，因公開發表支持學生言論，而被中華人民共和國政府撤銷職務。

## 一般奉行原則
*第1條：香港特別行政區係中華人民共和國不可分離嘅部分。
*第2條：香港特別行政區實行高度自治，享有行政管理權、立法權、獨立嘅司法權同終審權。
*第3條：香港特別行政區嘅行政機關同立法機關由香港永久性居民組成。
*第5條：香港特別行政區不實行社會主義制度同政策，保持原有的資本主義制度和生活方式，五十年不變。
*第6條：香港特別行政區依法保護私有財產權。
*第8條：香港原有法律，即普通法、衡平法、條例、附屬立法同習慣法，除互相抵觸或經香港特別行政區嘅立法機關作出修改者外，予以保留。
* 第18條：全國性法律除列於附件三者外，唔喺香港特別行政區實施。任何列於附件三嘅法律，限於有關國防、外交同佢唔屬於香港特別行政區管理範圍嘅法律。凡列於附件三嘅法律，由香港特別行政區喺當地公佈或立法實施。全國人民代表大會常務委員會決定宣布戰爭狀態或因為香港特別行政區內發生香港特別行政區政府唔能夠控制嘅危及國家統一或安全嘅動亂而決定香港特別行政區進入緊急狀態，中央人民政府可以發布命令將有關全國性法律喺香港特別行政區實施。 
* 第25至26條：香港居民喺法律面前一律平等。香港特別行政區永久性居民依法享有選舉權同被選舉權。
* 第27條：香港居民享有言論、新聞、出版嘅自由，結社、集會、遊行、示威自由以及組織同參加工會、罷工嘅權利同自由。
* 第28條：香港居民嘅人身自由唔受侵犯。
* 第30至37條：香港居民享有通訊、遷徙、信仰、宗教同婚姻自由。
* 第39條：《公民權利同政治權利國際公約》、《經濟、社會同文化權利嘅國際公約》同國際勞工公約適用於香港嘅有關規定繼續有效，通過香港特別行政區嘅法律予以實施。
* 第45條：香港特別行政區行政長官喺當地通過選舉或協商產生，由中央人民政府任命。行政長官嘅產生辦法根據香港特別行政區嘅實際情況同循序漸進嘅原則而規定，最終達至由一個有廣泛代表性嘅提名委員會按民主程序提名後普選產生嘅目標。

## 基本法嘅解釋權
根據《基本法》第158條，《基本法》嘅最終解釋權屬於全國人民代表大會常務委員會（簡稱「全國人大常委會」），但亦規定香港法院可就《基本法》內有關香港自治範圍嘅事務解釋《基本法》。條文本身話，遇有條文有爭議嘅地方，終審法院應向人大常委會要求解釋。不過，自從1999年居港權事件起，特區政府直接向國務院提交咗報告，請求人大釋法。呢次因為繞過咗法院，而引起香港社會嘅爭議；而且因為喺普通法制度中，解釋法律係法院獨有嘅權力，噉做被批評為特區政府以行政干預司法，破壞香港嘅司法獨立。此外，由於《基本法》同時亦係中國全國性法律，人大常委會都有權無須香港方面嘅請求而自行解釋。

至今，香港政府請求全國人大常委會解釋《基本法》兩次，人大常委會自行釋法一次：

* 1999年：港人內地所生子女居港權問題
* 2004年：2007/08年行政長官及立法會產生辦法問題（人大常委會自行釋法）
* 2005年：行政長官呈辭後繼任人任期問題

## 爭議同問題

以下簡述自《香港基本法》生效以來，引起大規模社會討論嘅問題：

* 居港權問題：1999年，香港政府請全國人民代表大會常務委員會解釋《基本法》第22及第24條。政府聲稱噉係要避免超過100萬名中國大陸居民湧入香港。呢次係香港首次向人大請求釋法，事件引來關於香港司法獨立嘅關注。

* 第二十三條：《基本法》第23條訂明「香港特別行政區應自行立法禁止任何叛國、分裂國家、煽動叛亂、顛覆中央人民政府及竊取國家機密嘅行為」。2002年至03年間，香港政府嘗試通過相關法律。根據當時提出嘅草案，警方將被賦予極大權力，包括無須向法庭申請搜查令，即可強行進入「懷疑恐怖份子」住宅搜查。引來香港社會極大反響，導致咗2003年大規模嘅七一遊行。其後，政府宣佈擱置草案，時任保安局局長葉劉淑儀以個人理由辭職。

* 普選問題：經過23條事件之後，以香港民主派為首嘅各界社會人士開始爭取普選2007年度行政長官同2008年度立法會所有議席。《基本法》第45及第67條字面上雖然重未有禁止呢種可能，但親政制、親北京政黨及人士就認為呢個唔符合條文中「實際情況」及「循序漸進」兩項原則。最後，全國人大喺2004年4月26號進行咗釋法，正式排除2007/08進行普選嘅可能性。

* 削減公務員工資：根據《基本法》第100條，香港公務員「年資予以保留，薪金、津貼、福利待遇同服務條件唔低於原來嘅標準」。同時，第107條則訂明「香港特別行政區嘅財政預算以量入為出為原則，力求收支平衡，避免赤字」。面對1997年以後嘅經濟衰退，加上香港財政陷入赤字，香港政府削減咗公務員嘅薪金，引來公務員團體嘅爭議。

* 行政長官任期：首任行政長官董建華喺2005年3月10號請辭後，下任行政長官嘅任期成為問題。法律界及泛民主派認為，根據《基本法》第46條，新任行政長官任期應該係5年。不過，香港政府、親北京人士及政黨就認為，繼任人應該係完成前任行政長官嘅餘下任期。2005年4月6號，香港特區政府向全國人大請求釋法。4月27號，全國人大宣佈根據《基本法》附件一，行政長官如果喺2007年前辭職，繼任人應當完成前任行政長官嘅任期，之後再次進行選舉。反對釋法嘅人認為人大常委違反《基本法》、侵犯香港司法獨立、破壞一國兩制精神。

* 引渡罪犯：《基本法》第95條賦予香港同中國大陸司法機關「通過協商，依法進行司法方面嘅聯繫同相互提供協助」，不過喺兩地司法制度差異之下，兩地未有正式犯人引渡辦法。《中華人民共同國刑法》適唔適用於香港居民，香港法院係否對跨境刑事罪行有審判權，香港居民喺香港犯罪後逃往中國大陸、香港法院係唔係擁有司法管轄權，以上問題都引來中港兩地法律界以及律政司嘅討論。根據現時慣例，香港居民喺香港犯罪後，如果喺中國大陸被截獲，香港會嘗試引渡疑犯回港審訊。中國大陸居民喺香港犯罪後逃返中國大陸嘅話，就會喺中國大陸進行審訊。
花園

**花園**（）係一塊種植物嘅地。顧名思義，主要係種花嘅地方。亦都有種草，果，菜，甚至係種樹。花園同田係唔同，花園通常整到靚一靚，整來畀人睇，着重觀賞價值。而田就多數係想種多啲去買，着重經濟價值。

花園通常都係響間屋側邊圍一塊地做，多數係私人嘅。不過政府都會響一啲公眾地方，留一啲地方做花園，等公眾可以大家一齊用。呢類花園亦都係公園一種。

## 睇埋
*空中花園
香港漫畫一覽

香港漫畫一覽：

*《老夫子》（1962年-）
*《牛仔》
*《麥嘜》
*《13点》
*《壽星仔》
*《新著龍虎門》
*《神兵玄奇》
*《中華英雄》
*《龍虎門》
*《黑豹列傳》
*《海虎》
*《古惑仔》
*《風雲》（1989年）
*《龍神》（1992年-1999年）
*《天子傳奇》（1992年）
*《老懵董》（2000年-）
*《火鳳燎原》（2001年-）
*《午餐肉漫畫》（2006年-）
香港漫畫家一覽

香港漫畫家一覽：

*梁仲基（草日、蔥田）
*阿興
*陳某
*千草
*一木
*風雅頌
*馮志明
*黄玉郎
*羅卓睿
*馬榮成
*馬龍
*麥家碧
*貓十字
*邱福龍
*曹偉樑
*上官小強
*上官小寶
*上官小威
*瑞雲
*司徒劍橋
*王澤
*王司馬
*溫日良
*許景琛
*嚴以敬
*鄭文輝
*尊子
*馮展鵬
*孫威軍
*梁進
*神奈未來
*門小雷
*鄭健和
*牛佬
*古巨基
*愛芷
*王家禧
*謝立文
*阿塗
*阿虫
*馬仔 (人)
*黃玉郎
香港漫畫出版社一覽

香港漫畫出版社一覽：

*玉皇朝出版集團有限公司（黃玉郎）
*天下出版有限公司（馬榮成）
*海洋創作有限公司（溫日良）
*文化傳信
*和平出版有限公司（牛佬）
筷子

**筷子**（），或者淨係叫**筷**，係種食嘢嘅工具。一對筷子共有兩支，可用嚟夾食物或者耙飯，但係有啲人鍾意用筷子嚟篤食物。

筷子係東亞四國：中日韓越嘅主要食具。泰國都有用，不過淨係用來飲湯水同食麵。

## 名
喺古代嘅中國，筷子原本叫做**箸**，由於廣東話嘅「箸」字同個「住」字同音，「住」即係停喺度噉解，唔係好吉利嘅，所以改成*快*，即係快啲，後來創咗個「筷」字，同個「快」字同音。

## 揸法
筷子嘅標準揸法係：上支用姆、食、中三隻手指彎彎咁鉗住，好似揸鉛筆咁；下支用姆指同食指之間嘅虎口夾住，再用無名指承住。夾食物時，下支基本上唔郁，靠鉗住上支嘅三隻手指用力嚟夾實嚿嘢。

由於力點嘅食指距離支點嘅姆指好近，而重點嘅嗰嚿嘢就遠好多，所以話筷子係一種嘥力嘅槓桿。

## 禮儀
中國人用筷子食飯夾餸係由遠古流傳落嚟嘅，上至皇室貴冑，下至平民百姓都會用，所以日常生活當中對筷子嘅運用有佢非常講究嘅一套。揸法固之然要正宗，以前重指明要用右手嚟揸，而且筷子嘅兩端一定要對齊。喺食飯前，對筷子一定要整齊平排咁放喺飯碗嘅右邊，而食完飯之後就要將對筷子整齊咁擺喺正中。

禮儀上有規定點樣用筷子，以下就列舉出「**用筷子衰十一**」嘅十一種禁忌： 

### 用筷子衰十一
# 【**三長兩短**】：意思即係話喺用餐前或者用餐嘅過程入面，將筷子前後唔齊咁放喺檯度，認為係極之唔吉利。**三長兩短**代表死，有話係因為棺材喺未冚蓋之前，係由側邊底下三塊長木板同上下兩塊短木板組成，而且棺材係畀屍體，所以成為用筷子嘅禁忌之一。
# 【**仙人指路**】：呢種揸法係唔可以接受兼且極度冇禮貌，佢意思係上支剩係用大姆指加中指嚟做力點，而食指就向住外面指。北方人叫呢啲做「鬧街」，而食飯時有隻手指伸咗出嚟指指貢，就好似喺度指鬧緊邊個咁，係好冇禮貌嘅做法。另外重有一種**仙人指路**，就係一路同人講嘢一路用筷子指人，如果噉做都一樣好冇禮貌又好乞人憎，唔可以噉做。
# 【**品箸留聲**】：呢一種做法亦係好討厭嘅，意思係將筷子嘅一端含喺嘴度，用個嘴來回咁啜，重周時發出噝噝聲。佢被視為係下等做法，因為喺食飯時用嘴啜筷子，本身就已經係一種冇禮貌嘅行為，再配上核突嘅聲音，重更加令人討厭，又畀人以為冇家教。
# 【**擊盞敲盅**】：即係喺食飯時用筷子去敲啲碗碗碟碟，呢種行為就好似乞兒搵人要飯食咁。喺以前，啲行乞嘅人為咗想吸引人注意，就會一路敲住個碗砵一路依依哦哦咁哀求，希望路過嘅人可以施捨啖飯或者一個幾毫。所以食飯時敲碗碟係被視為下等唔要自尊嘅做法，俾人睇小。
# 【**執箸巡城**】：即係手拎住筷子，又唔理有冇人想食，就喺碟餸上面氹氹轉好似巡邏咁款，唔知想喺邊度落筷子夾嘢。呢種典型係冇禮貌嘅表現，加上目中無人嘅態度，令人極之反感。
# 【**迷箸刨墳**】：意思即係拎住筷子係咁喺碟餸上面摷，想搵到自己嘅獵物，就好似啲盜墓者係咁用嘢刨人哋個山墳咁款；咁做實會畀人鬧：「咁樣翻亂晒點過晒，人哋重使食嘅？」，係比起**執箸巡城**重更加畀人以為冇家教又乞人憎嘅行為。
# 【**飛象過河**】：即係夾嘢時，明明對住自己嘅一邊碟都有，但係就要喺碟餸嘅最遠嗰邊夾起。呢個行為會畀人以為冇家教。
# 【**淚箸遺珠**】：有啲餸會有汁料湯水伴埋，夾嘅時候如果唔用個碗或者器冊兜住，啲汁好容易會喺運送嘅過程中滴到周圍都係；尤其係隔住幾碟餸嘅時候，重會將啲滴汁撈咗落去第二啲餸度，極之令人反感，屬於嚴重失禮嘅行為。
# 【**顛倒乾坤**】：即係話倒轉筷子嚟用都唔理，照夾可也。呢種做法係會俾人睇低，因為搞到好似餓狼搶食，連面都唔顧，連筷子倒轉都唔理最緊要食咗先咁款。
# 【**定海神針**】：意思係話喺食飯嘅時候用一隻筷子去插碟入面嘅食物餸菜，咁做被認為係對同檯食飯嘅人嘅一種侮辱，就好似用中指指人一樣，係極之冇禮貌嘅行為。
# 【**當眾晉香**】：有啲人出於一片好心諗住幫人裝飯，點知順手就將對筷子插落啲飯度遞畀人，呢樣亦都係極之侮辱同埋不敬；因為呢一吓同插香嘅款一樣，而只有死人先會食香，所以係絕對唔可以接受嘅做法。

## 註
洋紫荊

**洋紫荊**（；學名：**'），又叫**香港蘭**（；）或**宮粉紫荊**（），係[[蘇木亞科]][[羊蹄甲屬]]嘅[[常綠喬木]]。原產[[香港]]同[[印度]]地區。呢種樹係鄉土樹種。

2005年，[[香港大學]]研究證實洋紫荊唔係獨立物種，而係[[紅花羊蹄甲]]（**'）同宮粉羊蹄甲（**'）嘅混種。

==形態==
樹枝長而向外伸，上面有向下沊嘅椏。葉8～15cm長，一塊兩瓣，似[[心]]或圓形，頂端似羊蹄。[[花]][[洋紫]]，似[[荊花]]，有5嚿花瓣同5支公芯，樣大而明顯，有香味。每年2～4月開花，而且多花少葉。洋紫荊嘅果係扁長豆莢形嘅，但佢一般都唔會結果，即使結果，果莢裡面嘅種子都冇辦法發芽生長，或者直情係冇種子。喺大埔區曾經有人發現過結果嘅洋紫荊。

由於一般唔會搵到洋紫荊嘅種子，現時係以[[扦插法]]或者[[嫁接法]]去繁殖，大多數嘅洋紫荊樹幹上面都可以清楚見到接合位。

佢對地形嘅適應性比較犀利，可以抵抗大氣污染。

==用途==

* **觀賞植物**：洋紫荊嘅花色鮮艷，通常係紫色或者粉紅色，適合用於公園、花園同街道綠化。
* **風景樹**：因為佢獨特嘅樹形同美麗嘅花朵，洋紫荊經常被用作庭院同景觀設計中嘅特色樹種。
* **藥用價值**：喺某啲傳統醫學中，洋紫荊嘅葉同花被認為有一定嘅藥用價值，用來治療感冒、消化不良等問題。
* **生態保護**：洋紫荊嘅根系能有效防止水土流失，適合用於山坡或者易受侵蝕嘅地區進行植被恢復。

* **文化象徵**：喺某啲地方，洋紫荊被視為地方嘅象徵，例如香港嘅市花，代表住美麗同繁榮。

==文化==


# **香港嘅市花**：洋紫荊係香港嘅市花，象徵住香港獨特嘅身份同文化。每年春天，洋紫荊盛開，成為城市嘅靚麗景觀，吸引咗好多遊客。
# **象徵美麗與繁榮**：洋紫荊嘅花朵好靚，經常被視為美麗同繁榮嘅象徵，寓意住希望同新嘅開始。
# **文化活動**：有啲地方會舉行同洋紫荊相關嘅文化活動，例如花展、節慶慶典等，進一步弘揚地方文化同社區凝聚力。
# **藝術表現**：洋紫荊經常出現在繪畫、攝影等藝術作品中，成為藝術家表達情感同美嘅主題之一。
# **文學象徵**：喺詩歌同文學作品中，洋紫荊都經常被用作意象，寓意住愛情、友情同生命嘅美好。

===香港特別行政區花===
洋紫荊係香港一個神父1880年響[[薄扶林]]行山，去到一間廢屋附近發現。1965年成為**香港市花**。1997年後香港特別行政區用洋紫荊做[[香港特別行政區區徽]]同[[香港特別行政區區旗]]嘅圖案。但係《[[香港基本法]]》中文版將洋紫荊叫做[[紫荊花]]，英文版依然叫bauhinia。其實咁係錯嘅，因為紫荊花（學名 **'）係另一種植物，屬於紫荊屬，而洋紫荊係羊蹄甲屬，佢哋嘅外形亦完全唔相似。

## 圖集

File:Bauhinia 3.jpg|洋紫荊嘅五條公蕊
File:Bauhinia 4.jpg|洋紫荊嘅五塊花瓣
File:Bauhinia 2.jpg|開咗花嘅洋紫荊
File:Bauhinia Leaf.jpg|洋紫荊嘅葉


## 睇埋
* 宮粉羊蹄甲
* 紅花羊蹄甲
* 木棉花

## 參考

類:喬木
類:鄉土樹種
類:四季常綠植物
唐氏綜合症

**唐氏綜合症**（，），舊陣時叫**蒙古症**（），係一種基因病。病嘅原因為第21對染色體多咗一條。呢個病會令到人會嚴重弱智同痙癴。唐氏  首先歸納到呢個病，覺得面闊闊似蒙古人種，叫佢做蒙古症。後尾呢個名有歧視蒙古人之嫌，所以要改名做唐氏綜合症。
香港特別行政區政府組織架構

**[[香港特別行政區政府]]**嘅**[[行政]]部門**除咗首長行政長官之外，由第一層**[[#司長|司長]]**、第二層**[[#政府總部|決策局]]**、第三層**[[#部門|部門]]**所組成。

根據《香港基本法》，特區政府設置「政務司、財政司、律政司同各局、處、署」。事實上，香港並冇「政務司」或「財政司」嘅部門，而各決策局喺編制上只需向政務司司長辦公室同財政司司長辦公室負責同匯報施政工作；大部分政府部門設喺決制局之下。另外，行政長官辦公室同部分獨立機構，例如廉政公署、申訴專員公署、審計署等直屬行政長官，署長同問責局長一樣經由行政長官提名，由中華人民共和國國務院任命。

## 組織架構
### 司長同副司長
司長包括政務司司長、財政司司長、律政司司長，直接向行政長官負責，負責制訂最主要嘅政策；屬於「主要官員」，任免都需要由行政長官報請中國國務院（中央人民政府）批准。政務司司長、財政司司長、律政司司長屬下各設一名副司長同一名司長政治助理，其中律政司司長冇轄下決策局，但律政司司長係行政長官首要嘅法律顧問。

* 政務司司長：陳國基
**政務司副司長：卓永興
**政治助理：李惠
* 財政司司長：陳茂波
**財政司副司長：黃偉綸
**政治助理：楊通達
* 律政司司長：林定國
**律政司副司長：張國鈞
**政治助理：洪曉敬
**政治助理：陳情雯

### 政府總部
**決策局**（又稱為**政策局**）首長為**決策局局長**，亦係「主要官員」，職能類似英國政府部長嘅內閣大臣，負責制訂、統籌、檢討特訂範籌，例如衞生、運輸、保安等政策，同監督屬下執行部門嘅工作；所有決策局又共同組成**[[香港政府總部|政府總部]]**。前行政長官董建華喺2002年7月1號實行問責制之前，所有決策局都只向政務司司長或財政司司長負責；實行問責制後，改為直接向行政長官負責。2005年10月12號新任行政長官曾蔭權喺佢第一份施政報告中又改為決策局先向政務司司長同財政司司長匯報，兩個人先再向行政長官匯報。

「**3司13局**」係**司長**同**決策局**嘅統稱，2015年11月19號之前係「**3司12局**」。自前行政長官曾蔭權喺2007年7月1號實施主要官員問責制起，傳媒就開始用呢個叫法。

「**6司15局**」係**司長**同**決策局**嘅統稱，2022年7月1號之前係「**3司13局**」。自現任行政長官李家超喺2022年7月1號上任並實施政府架構重组起，傳媒就開始用呢個叫法。

## 決策局（[[政府總部 (行政架構)|政府總部]]）

### 政府部門
**政府部門**由18萬名公務員組成，負責執行行政長官會同行政會議嘅政策同立法會制定嘅《香港法例》，並管理公共事務。

### 1997年主權移交後決策局變遷

## 部門
通常叫做「署」（好似衞生署）或「處」（如香港警務處），主管都係首長級公務員，好多都係向所屬嘅決策局局長負責，其中一啲要直接向司長負責（好似行政署要向政務司司長負責咁），另外重有審計署直接向立法會報告；廉政公署同申訴專員公署直接向行政長官負責。

## 參考

## 出面網頁
* 香港特別行政區政府組織圖
* 香港特別行政區主要官員
* 常任秘書長及部門首長名單
阿拉伯

**阿拉伯**（），舊時叫**阿剌伯**（），係亞洲西南一大片地方，不過範圍可大可細。一般來講主要係阿拉伯半島，即係東面係波斯灣、幼發拉底河域，南面係印度洋，西面係蘇彝士地峽同紅海，北面就穿過沙漠，伸到去美索不達米亞同敍利亞。有啲定義亦都包埋西奈半島。

古代中文阿拉伯呢度地方叫**天方**或**大食**。

阿拉伯大部份地方都係好乾。上面住咗好多唔同種人。不過受到回敎影響，佢哋都認自己做阿拉伯人。因為回敎影響力好廣泛，所以唔少信回敎，響阿拉伯附近嘅亞洲、非洲各國都叫歸自己係阿拉伯，因為噉叫佢做阿拉伯世界。
軍事戰略

**軍事戰略**（ ）係交戰一方嘅總體計劃，以協調打仗目的，情報搜集，拉攏盟友，對內外宣傳，資源調配，個別戰場戰役目標各方面。

美國防部當今嘅主導戰略係「速制」（:en:Rapid Dominance）。

## 定義

2022 年嘅不列顛百科全書噉樣描述軍事上講嘅戰略：

戰略有別於戰術，但兩個概念相輔相成：戰術包括啲實際喺戰場上做嘅動作，屬於短期嘅行動，而戰略係指對於「整體嚟講，應該點樣達到目標」嘅長遠宏觀計劃，可能會指定「乜嘢時候要用乜嘢戰術」；舉個例說明，戰略會包含要點安排軍隊要用嘅物資，或者要拉攏邊幾方做盟友等戰鬥外嘅考量，而戰術就淨係集中諗戰鬥進行期間要做嘅嘢，包括啲士兵要點郁動或者每種武器要攞嚟做乜呀噉。

## 打仗原則

打仗原則係指一套套教人點樣行軍打仗嘅法則。到咗廿一世紀初，並冇一套全人類統一嘅打仗原則，而係世界各國各有自己嘅軍事傳統。不過有一啲戰略概念係世界各國嘅打仗原則普遍都會考慮嘅：
*目的：每一場軍事行動都要係為咗某個清楚界定咗、而且有可能達到嘅意圖而做嘅；打仗最主要嘅目的係要令到敵人（因為部隊傷亡或者士氣低落等嘅原因）無力還擊，而喺達到呢個終極目的嘅中途，一隊軍隊要達到好多細啲嘅目的－例如「攻下呢個據點」同「確保呢隊部隊得到充足嘅物資」呀噉。
*攻擊：攻擊喺軍事戰略上係軍事行動一種，指派出自己部隊，為嘅係要達到「拿下敵人嘅陣地」等嘅軍事目的；攻擊可以好有用，例如如果一隊軍隊能夠進攻佔領敵軍嘅一個重要港口，就有可能做到局部切斷敵軍嘅物資供應嘅效果，令敵軍嘅行動嚴重受阻。唔同嘅打仗原則對「攻擊要點樣使用」呢一點有唔同嘅見解。
*集中火力：軍事戰略上一般認為，「優勢」會隨「人數」嘅二次方增長，即係話四個打兩個嘅優勢（4^2 - 2^2 = 12）超過三個打兩個（3^2 - 2^2 = 5）嘅兩倍，所以集結一大隊人進行軍事行動會令嗰場軍事行動嘅贏面激增；因為噉，打仗原則一般會思考「喺乜嘢情況下要用集中火力呢一張皇牌」嘅問題。
*軍隊經濟：打仗一定要作出資源分配方面嘅考量；打仗係一樣好花人力物力嘅嘢，最簡單嘅例子係，啲士兵都要食嘢先有力打仗，所以一隊軍隊實要監察住自己嘅糧食供應，仲有要諗點樣安排糧食運輸先可以確保糧食能夠有效率噉運去前線部隊嗰度；「軍隊經濟」就係指打仗嘅經濟學－思考自己嘅軍隊當中有邊啲重要嘅資源，以及呢啲資源要點樣分配。
*間接行動：指軍事行動最好係沿會遇到最少障礙嘅路線進行，噉先可以節時省力，例如假如有兩條進攻路線都可以幫自己部隊到達某個目的地，就應該揀行冇咁嘥力嘥時間（遇到敵人嘅機會率比較低、冇咁崎嶇）嗰條。
*統一指揮原則：指任何一個軍事目的都要有一個中央指揮官；一隊典型嘅軍隊會分階級，每一場軍事行動都會由某一個人負責指揮，而軍隊整體都會有一個人做指揮（例如係將軍，不過唔同國家嘅軍隊分階方法都唔同），一班受指揮嘅人冚唪唥都要向指揮官報告自己做嘅嘢，而指揮官就要負責睇實每一個人或者一隊人做緊啲乜，並且作出適當嘅應變同俾出適當嘅命令。一般認為，跟從統一指揮原則嘅軍隊先至會有效率。
除咗喺打仗嗰陣有用，呢啲打仗原則有好多都可以應用落去軍事以外嘅場合嗰度，例如喺策略管理上都有討論，公司嘅管理者可以將市場佔有率想像成領土，思考集中火力相關原則嘅使用同埋喺乜嘢時候要集中火力攻打自己嘅目標市場。

## 出名戰略

### 消耗戰

消耗戰係一種軍事戰略，指透過不斷慢慢噉損耗敵人嘅人力同物力，務求令到敵人最後因為人力物力枯竭而崩潰。

### 焦土政策

焦土政策指（通常係要撤出一個據點嗰時）要破壞任何對敵軍嚟講有用嘅嘢：例如有一隊軍隊，佢哋知道守緊嗰個據點就快要失守，於是佢哋就大舉噉破壞據點當地有用嘅嘢，包括破壞嗰度基地儲住嘅武器同糧食，以及放火燒嗮當地啲農田同工廠，目的係想敵人就算拿下咗呢個據點，都用唔到呢啲物資－**令到呢個地點變成一片焦土**；呢種策略亦可以由進攻嗰一方使用－例如有隊軍隊攻下咗敵軍一塊地，但遇到敵軍反攻，於是就係臨撤退之前用焦土政策。

## 戰略研究
*孫武：《孫子》
*克勞塞維茨：《戰爭論》
*毛澤東：《論持久戰》
*RAND Corporation

## 睇埋
*國策
*對策論
*運疇學
*戰略遊戲
*微模型打仗遊戲

## 引咗

## 拎
*策略，不列顛百科全書
千米

**千米**（；符號：），又叫，係公制（國際單位制；SI）倍量長度單位。定義係米（公尺）嘅一千倍，亦即一千米（一公里）等於1000米（一千公尺）。佢嘅符號含義要拆開解：米（m）係SI基本長度單位，而千米係米嘅103倍，呢個倍數根據SI字頭，叫做千（k），噉樣「千（k）」加「米（m）」嘅意思就係「千米（km）」。千米嘅英式英文係kilometre，而美式英文嘅串法係kilometer；另外英文俗話叫做click，又拼klick，一公里叫做「1 click」，三公里叫「3 click」，主要係軍隊無綫通信時用。千米經常用喺地方之間嘅地理距離，比如高速路嘅里程牌等（不過英美兩國慣用哩）。

約等式：
1 千米（公里）= 1,000 米（公尺）= 100,000 厘米（公分） = 1,000,000 毫米（公厘）

相鄰長度單位：
百米 ≪ **千米** ≪ 兆米

## 歷史
睇吓：
* 十進制
* 國際單位制（SI）

## 國際應用
絕大部嘅國家用國際標準長度，美國係例外。

## 長度轉換
* 1千米 = 3,280.8399 英尺（1英尺 = 0.0003048 公里）
* 1千米 = 0.62137119 英里（1英里 = 1.609344 公里）

## 攷
朝頭早

**朝頭早**，又或者叫**侵早** 、**晨早**、**朝早**、**上晝**，係指由日出至中午嗰段時間，朝頭早同中午、晏晝同埋夜晚合成一日。朝頭早語體中文係「早晨」。粵語嘅「早晨」係響朝早打招呼嘅說話，意思同英文嘅  或者書面語「早安」一樣。

啲人響朝頭早會食嘅嘢叫早餐，而家有人將早餐加埋午餐一齊食，叫早午餐 。

## 上午
朝頭早嘅書面語係「」。響講時間嗰陣，上午代表十二小時制響正午之前嘅部份例如：「而家係上午十一點正」。

## 註
早晨

**早晨**，係響朝早打招呼（問候）嘅說話。通常只會喺10點前講，如果十一二點講，可能嘅回應係：「仲早呀」或者「唔早啦」。
早晨嘅意思同英文嘅  或書面語「早安」一樣。

書面語上，「」嘅意思係朝頭早。

## 朝頭早打嘅招呼
:睇下打招呼
*哈佬 (Hello)
*Hi
*點呀!
*早晨
*Good moring, morning

## [[粵劇]]術語
喺戲班度，只要係第一次見面，就會互相叫「早晨」無論係日頭定夜晚 。

## 攷
香港特別行政區行政會議

**行政會議**（簡稱**行會**，）係幫香港特別行政區行政長官手決策嘅最高官方機構，由香港特別行政區行政長官擔任主席，同時自行任命成員。而家總共有三十一位成員，包括行政長官、十五位現職問責官員（官守成員）同十五位非官方人士（非官守成員）。

香港基本法規定，行政長官喺做任何重要嘅決策之前，都一定要徵詢行政會議嘅意見。好多人都將行政會議當做歐美國家嘅內閣咁睇，但係由於行政會議並唔係以少數服從多數嘅準則嚟做決定，所以即使大部份成員都反對，最後嘅決定權仍然喺返行政長官手上。因為噉，所以行政會議較接近嘅應該係行政長官嘅智囊團，而唔係內閣。

行政會議採用「有事啟奏，無事退朝」制度，由2007年至2013年取消過超過10次例會。

## 歷史背景
行政會議嘅前身**[[行政局]]**係香港殖民地時期香港政府最高嘅決策機構，由港督主持，邀請知名社會人士擔任成員（當時叫做議員），通常有十幾人。重要政策都需由香港總督會同行政局通過咗先至可以執行。行政局有四個**當然議員**，包括布政司、財政司、律政司同埋英國駐港三軍司令（直到1991年），其餘由港督委任。議員分為**官守**（即係擔任緊官職嘅意思）同**非官守**兩類。

行政局成員需要遵守**保密制**同**集體負責制**：即係話政策未決定之前所有嘢都要保密；而政策決定咗之後，所有成員都要公開支持份政策。呢種制度喺行政會議中仍然保留，但有唔少人，包括現任成員都覺得呢種制度有需要檢討；而近年亦有一啲咁嘅例子，就係同時作為立法會議員嘅行政會議成員會違反集體負責制，公開反對政府政策。

## 現任成員

根據香港基本法，行政會議唔會好似行政局噉有當然議員；所有成員嘅任免都係由行政長官決定。

### 主席
* 林鄭月娥，行政長官

### 官守成員
*司長
**張建宗，政務司司長
**陳茂波，財政司司長 
**鄭若驊，律政司司長

*決策局局長
**黃錦星，環境局局長
**羅致光，勞工及福利局局長
**聶德權，公務員事務局局長
**李家超，保安局局長
**陳帆，運輸及房屋局局長
**陳肇始，食物及衞生局局長
**邱騰華，商務及經濟發展局局長
**黃偉綸，發展局局長
**楊潤雄，教育局局長
**曾國衞，政制及內地事務局局長
**薛永恒，創新及科技局局長
**徐英偉，民政事務局局長
**許正宇，財經事務及庫務局局長

### 非官守成員
* 召集人
** 陳智思，港區全國人大代表、可持續發展委員會主席、司法人員薪俸及服務條件常務委員會主席、活化歷史建築諮詢委員會主席

* 成員
** 史美倫，港區全國人大代表、香港上海滙豐銀行同滙豐控股非執行董事、金融發展局主席
** 李國章，全國政協委員、東亞銀行副主席、香港大學校務委員會主席、前教育統籌局局長、前香港中文大學校長
** 廖長城，全國政協委員、香港科技大學校董會主席、創新科技知識產權檢討督導委員會主席、香港專利制度檢討咨詢委員會主席
** 周松崗，香港交易及結算所主席、香港總商會主席、前香港鐵路有限公司行政總裁
** 羅范椒芬，前梁振英競選辦公室主任、港區全國人大代表、中美交流基金會特別顧問、前廉政專員、前教育統籌局常任秘書長
** 林健鋒 ，香港經濟民生聯盟副主席、商界（第一）立法會議員、全國政協委員、香港總商會理事、香港工業總會理事
** 葉國謙，民建聯成員、前區議會（第一）立法會議員、港區全國人大代表
** 張宇人，自由黨主席、飲食界立法會議員
** 廖長江，建制派召集人、商界（第二）立法會議員
** 任志剛，前香港金融管理局總裁
** 湯家驊，民主思路召集人、資深大律師
** 黃國健，香港工會聯合會副會長、立法會議員（九龍東）
** 林正財，安老事務委員會主席
** 劉業強，鄉議局主席、立法會議員（鄉議局）
** 張國鈞，立法會議員（香港島）

## 攷

## 外面網頁
* 香港特別行政區行政會議
* 行政會議成員名單

## 註釋
#  **當然議員**即係英文嘅 "Ex-Officio"，意思係指喺某一個圈子入面最大嗰位仁兄，例如喺政府某個部門最大嗰位就會成為「當然議員」。又以區議會為例，喺「鄉事委員會」入面，主席最大，所以鄉事委員會主席就會自動成為區議會「當然議員」。
打飛機

**打飛機**原本指用火器，譬如用鎗同導彈攻擊飛機（文獻例子有「《怎樣打飛機》」），後來引申出其他意思，包括：
*自慰
*自欺而不欺人噉自我安慰，例如靠發表謬論
*射波時炒波底，個波越楣而去，又叫**抽高氣爽**
## 攷
射精

**射精**係雄性動物性行為嗰陣將精液射出嘅反射動作。對於人類，性成熟嘅男性通過性行為例如睇片、性交、自慰等等嘅方式達到性興奮嗰陣，生殖系統嘅管道會強烈收縮同放鬆，精液就會射出嚟。

## 睇埋
* 鹹片
* 㚻片
餸

**餸**係用嚟送飯嘅菜式，可以係菜、魚、肉食等等整出嚟嘅菜式。雖然湯都可以送飯，但係通常都唔計入去餸度。

餸係中式食嘢嘅術語，有話點餸食飯、四餸一湯中等人，八餸一湯有錢人。上酒樓點餸嘅菜單又要考慮有魚、有肉、又有雞咁，再加個湯。

食肆快餐通常會有單餸飯、雙併飯，或者可以自選一至三個餸嘅飯。餸除咗跟飯，亦可以跟米粉、河粉、麵、白粥等。

## 睇埋
*小菜
手淫

**手淫**（）俗稱：打飛機或打賓周，以前齋指人用手或物件刺激自己嘅性器官取樂，同**自慰**（）係同義詞，現時「手淫」嘅意思包括指由他人代勞嘅做法。

有啲人鍾意響手淫嗰陣時用到其他平日可以見到嘅野、性玩具刺激自己。好多研究都話打飛機響社會入面好普遍，無分性別同年紀，雖然每個人用嘅方法都有啲唔同。科學家搵唔到打飛機同隨便一種病之間有啲咩關係。

手淫自古就有，見諸文物古籍。但唔同地方，會有唔同觀感。唔可以喺大庭廣眾手淫，要偷偷手淫。除咗人之外，動物都會有類似手淫行為，令佢哋興奮。
## 年紀
有啲細路仔，甚至嬰兒都會自慰。人自青春期起，性慾大增，手淫行為亦更多。

## 名
### 男
現代大多數男性都有手淫嘅習慣，有啲甚至每日多次。其實手淫唔一定要用手，可以用蕉皮、生豬肉、毛巾、甚至二手底褲、趴喺張床郁陰莖等等。

打飛機通常都需要性幻想來增加性興奮，達到射精為止。男同性戀者亦會以互相打飛機作男男性行為，因為較為方便、簡單。

有啲人以為手淫係壞習慣，所以以後戒除，其實手淫係正常嘅現象，可以解決性需要，而且有啲動物都有自慰嘅習慣。好似熊噉，佢哋會將陰莖放喺樹幹上面磨擦，以達到性興奮。但係如果覺得手淫帶來困擾，可以嘗試戒除，因為自慰唔係必要嘅。

開始進入發育期嘅時候（最早11歲），因為體內激素分泌好多，扯旗嘅次數多咗。無論幾時都會扯旗，不過瞓醒之後，好多人都會有慣性扯旗嘅情況。有啲人扯旗嘅時候好奇，而嘗試捽自己嘅陰莖，噉就達到性興奮，射精。亦都有男性係睇鹹片、㚻片，或者同其他男性朋友互相交流嘅時候，俾人教咗射精。有啲人一世都唔學手淫，係正常嘅。男同性戀手淫嘅時候幻想是但一個性感男人。

好多男性都有打飛機，以下簡單寫有關男性打飛機：

# 男性打飛機係喺廁所或者喺鎖咗門嘅房入面
# 通常利用想像力或者用手刺激，達至扯旗
# 大部份男性都要做性幻想或者睇鹹片
# 跟住會用握拳嘅方式套條脧
# 喐動塊包皮令佢上下移動，刺激龜頭同成條脧
## 割咗包皮嘅人，可能需要潤滑劑或者口水，再喺龜頭喥捽
## 有啲男性可能喺自慰當中，同時用手按摩/刺激屎眼、陰囊，甚至用手指塞入屎眼
## 有啲男性用手捽陰莖捽到啲精液出為止
## 有啲男性鍾意將枕頭或者其他柔軟嘅嘢上面摩擦賓舟，直到精液出為止
# 之後好快就會性高潮同射精

男性手淫又叫**打飛機**（）、**打JJ**、**打J**、**打丁**。「淫」字喺中文有「過多」嘅意思。大陸網絡詞有**打手槍**同**擼管**。

男人興奮時叫火，手淫高潮射精，就叫「出火」。

### 女
唔少女性亦都有自慰習慣，隨着性知識普及、刑罰同禁令逐漸消失，自慰更加多女人為之及述之。唔少女性開始自慰並唔係特登，而係摩擦到下面嗰陣有快感，之後先開始自慰。

女性常見自慰方法：
# 摸陰核同外陰嘅地方
# 用自慰器（例如假陰莖）或條型嘅嘢插入陰道
# 用手指插入陰道
# 部分女性可能會同時用手按摩乳房（尤其是乳頭），或刺激肛門、會陰
# 最後有高潮

女性手淫又叫**打潛艇**。

## 睇埋
* 鹹片
* 㚻片
* 活塞男案

## 註
Comic Fans

**Comic Fans** 係由香港嘅天下出版社出版嘅少女漫畫月刊，偏向日式少女畫風。

佢喺1995年8月創刊，首次喺嗰年嘅漫畫節推出，創刊號共再版咗兩次。根據創刊號嘅一篇感想話：Comic Fans 嘅出版係由於當時有讀者睇過美少女戰士嘅單行本之後，成日打電話問新一期美少女戰士幾時出，所以天下出版社就出咗呢本漫畫月刊。初期並唔係好多地方有得賣，之後OK便利店成為特定發售點之一。Comic Fans 連載嘅日本漫畫都係嚟自日本講談社嘅少女漫畫月刊なかよし（NAKAYOSI）。後來亦有幾位香港漫畫家嘅作品。

Comic Fans喺推出2012年6月號之後，正式宣布停刊。

## 完咗嘅連載
### 日本漫畫
*美少女戰士 Super S
*美少女戰士 Sailor Star
*魔法騎士2
*閃閃音符
*偶像小廚師Delicious
*怪盜St. Tail
*Card Captor 櫻（百變小櫻）
*千璐璐EXCELLENT!（短篇）
*Rain Kiss（短篇）
*美少女戰士 Sailor V
*PQ Angles
*夢幻傳說
*CuiteN
*B-Wanted
*戀愛的心（短篇）
*夢之蠟筆王國
*DA!DA!DA!
*新DA!DA!DA!
*電腦少女Mink
*東京Mew Mew
*反斗Pet Pet（後改名為超大型狗物語）
*Wild! 我的野蠻守護男
*HONEY☆KIDS
*美人魚Pichi Pichi Pitch
*戀之魔法波波糖
*製造王子計劃
*優女夢遊仙境

### 香港漫畫
*精靈少女魔法鼠（作畫：雪晴）
*小桃的動物園（作畫：唯煒）
*同桌的你（短篇）（作畫：雪晴）
*PURE（短篇）（作畫：雪晴）
*F.O.X I（作畫：OS兔仔貓，故事：阿寶）
*我的王子殿下（作畫：瑞雲，故事：狄芬妮琳）
*戀愛見習小魔女（作畫：OS兔仔貓）
*天國貴公子DOLLY（作畫：千草）
*吸血鬼達人（作畫：OS兔仔貓）2008-2009
*愛麗斯奇夢檔案(作畫：風雅頌）2010 
*超模糖（作畫：雪晴，原作：莉莉周）2009-2010
*魔法漫畫學堂Gi!（作畫：千草）

## 創刊號連載嘅內容
*美少女戰士 Super S
*魔法騎士2
*閃閃音符
*精靈少女魔法鼠

## 主要連載中漫畫作品
### 香港漫畫連載
*G.E.M.完美COMICS攻略
*奇幻TaMaGo
*彩虹魔法使  
*Mysteries ~華麗偵探團~

### 日本漫畫連載
*妖界領航員‧路娜
*新．地獄少女
*朱古力 
*守護甜心小物語
*你的音色

## Comic Fans 連載嘅漫畫家
### 香港漫畫家
*雪晴
*唯煒
*OS兔仔貓
*瑞雲
*千草（山鬼）
*風雅頌
*尼路燕
*愛芷
*Umi

### 日本漫畫家
*武內直子
*CLAMP
*猫部ねこ
*立川惠
*阿弓唯
*秋元奈美
*安瑠安崎
*川村美香
*片岡未知瑠
*真伊藤
*花森小桃
*桃雪琴梨
*安野夢洋子
*安藤夏美
*菊田珠智代
*酒井真由
皴

**皴**係山水畫基本筆法（勾皴刷染點）之一，係表現山脈筋骨同埋營造石頭質感之手段。寫嶺南山水多用#披麻皴；寫險峰多用#斧劈皴；亦有卷雲皴荷葉皴等，因石而異。

## 參閲
*http://www.epochtimes.com/b5/4/1/20/n451774.htm
撐龍舟 (足球)

**撐龍舟**本來係指端午節嘅活動；即係十幾廿人每人揸碌槳坐喺一條龍舟度，將支槳由前向後咁划水係咁撐，條舟就會向前逳。而每年端午搞嘅爬龍舟比賽，叫做「龍舟競渡」。

而喺足球界，當有高空波飛埋去一個球員度，球員用後尾枕頂個波去自己後面，就叫做撐龍舟。呢招有人愛嚟解圍，有人愛嚟瓦解兩邊出波嘅攻勢，甚至有人愛嚟攻門。雖然撐龍舟通常無乜力，但係隨時殺守門員一個措手不及，就咁被呢一招陰到。

更多時候係防守球員判斷高空波來勢出錯，本來想用正額嚟頂波，點知個波就喺頭頂跣過，或者直情用後尾枕頂到應。由於係防守球員頂後，進攻球員就算明明喺越位位都變唔越位，於是守方就係咁賴嘢。
亞媽

**亞媽**／**阿媽**／**呀媽**，仔女稱呼生佢嘅女人，亦即係生仔女嘅女人，亦即**生母**。有時養育仔女嘅女人，都叫亞媽，亦即**養母**。亞媽叫法非常之多，主要有**媽**，其次有**母**，兩者上古應同源。母字非常古老，而媽係唐宋時起嘅表音字。重有個**娘**字，都有亞媽之意。書面多數寫**母親**，一般唔會用來稱呼。現今又興叫老婆老公嘅亞媽做亞媽。

媽字系有**媽**、**媽媽**（粵拼：）、**老媽子**、**媽子**、**老媽媽**、「孖打」、「媽打」。母字系有**老母**（文讀：lou5 mou5；白讀：lou5 mou5*2）、**家母**，區別用法有**生母**、**養母**、**代母**、**後母**、**繼母**，其他類似亞媽，如伯母、嬸母、亞母，都係母字旁及。**娘**，現今較少用來叫亞媽，鄉音或者有，文學有用**娘**同**娘親**，其他類似亞媽，如伯娘、三娘嘅，有時娘要升調。

香港受英文影響，英文亞媽叫mother，所以有人就叫**媽打**。英文變體mummy，變體mum、mammy或者mommy，亦變成**媽咪**（粵拼：）呢個叫法。

**亞媽**個「亞」，係冇歧異嘅廣東話起首音寫法。古代慣以阿字寫起首音，然而其嘅廣東音已演化「粵拼：」，如喺「阿彌陀佛」、「阿膠」入面嘅噉。近世受北方話影響，亦有人寫「阿」，故「阿媽」變返常見。

## 來源
唔理係媽定係母（古代媽同母都係ma），都好可能係蘇蝦學出聲嘅頭嗰幾種聲。因為咁就畀大人當係叫阿媽嘅。爸（pa），爹（te）都係有異曲同工之妙。所以有啲話同廣東話唔同，阿爸阿媽會掉轉來叫。

## 定義
**阿媽**係雌性，係仔女對由肚裏面生佢哋出嚟嘅人嘅稱呼。不過有時候，就算唔係由呢個人親自生出嚟，但係呢個人獻出咗養育之恩，咁被佢養育嘅人都可以叫佢做**媽媽**。

如果親生阿媽離咗世或者離咗婚而唔再同爸爸一齊，但係爸爸就娶咗另一個女人，咁呢個女人就會成為啲仔女嘅「**繼母**」（俗稱「**後母**」或者「**[[後底乸]]**」）。

## 母愛
母愛係指阿媽對子女嘅愛。所以話阿媽係最偉大嘅人亦絕大部份嘅人都會贊同，因為除咗以上講嘅之外，有啲媽媽為咗仔女，重會不惜犧牲自己，甚至獻出性命嚟作出保護；以上呢啲行為就稱之為「**母愛**」。

有好多電視或者電影都會用母愛嚟做橋段，就好似香港有一套同系列嘅電影，佢哋分別係喺1985年出品嘅《法外情》、1988年嘅《法內情》同埋1989年嘅《法內情大結局》，呢系列嘅戲充份咁刻劃出媽媽對個仔無私嘅愛，係十分之感人肺腑嘅經典電影。套戲係由葉德嫻飾演阿媽，而劉德華就飾演做律師嘅仔。

另外，美國人安娜查維斯兩母女，一直咁推崇阿媽對仔女嘅母愛，要定下母親節。個女響阿媽死咗之後兩年，就將1907年5月12號佢阿媽死忌做母親節。最後美國1914年開始將每年5月第二個星期日定為「**母親節**」。而呢個習俗就推廣到世界各地。

## 另類用法
人類對於一個有感情嘅地方或者有感情嘅事物，甚至敬拜嘅神靈等等，都可以用母親嘅名號嚟稱呼，好似：
* **母地**：即係**家鄉**（英文係 *Motherland*），存在咗孕育之恩嘅情感。
* **[[聖母瑪莉亞]]**：天主教及基督教嘅聖經入面講，經聖靈欽點而生出神之子耶穌（*Jesus Christ*）嘅女人。因為天主教徒信佢係由古到今唯一完全冇原罪嘅人，於是成為咗**世人之母**。
* **[[皇母娘娘]]**：又叫**天后娘娘**，道教裏面嘅神靈，係喺天界上面玉皇大帝身邊嘅皇后。
* **母校**：即係就讀過嘅學校。
* **母會**：通常係用嚟講運動員出身嘅屬會。
* **母公司**：通常係指總公司。
* **外母**或**外母毑**：話係另類係因為佢唔屬於一個人本身嘅直系親屬，亦都冇養育之恩，但係又好有親戚關係；佢就係一個男人對佢老婆嘅阿媽嘅稱呼。至於一個男人對佢嘅外母有冇感情就好個別，冇得深入討論；但係根據「愛屋及烏」嘅道理，唯有計佢係有感情嘅對象。
*風月場所入面負責管其他女職員嘅，叫**媽媽生**（粵拼：）或「媽咪」（粵拼：）。

做錯嘢或者見到啲嘢而驚嘆、或者感嘆話覺得唔抵、唔忿氣，好多時會搬阿媽出嚟作為感嘆。例如以標準官話做母語嘅中國北方人好興喺感嘆時大叫：「我的媽呀！」或者「媽的！」，又或者可以睇睇意大利文入邊嘅 **mamma mia!**（大致似粵語：媽媽呀！）—字面解都係指「我阿媽呀！」嘅意思，都係用嚟喺感嘆或者受挫折嗰陣嗌嘅。

各種語言嘅粗口，包括粵語粗口，都好興搬人哋阿媽出嚟鬧同侮辱，好似屌你老母。

形容粗俗嘅鬧交或埋怨，尤其是用到以上用語時，會講**媽媽聲**。

**[[水母]]**（又叫「白蚱」）並唔屬於**阿媽**呢個欄目嘅，而係一種無脊椎嘅水中軟體生物。

## 睇埋
*母語
*依附
*後抵乸

## 註

## 攷
亞爸

**亞爸**／**阿爸**／**呀爸**（讀音「」），又叫**爸爸**（讀音「」）、**父親**、**老頭（子）**（讀音「」）、**老竇**（讀音「」，俗寫「**老豆**」）、「花打」，單字叫**父**，而古時嘅中國就叫**爹**或者**阿父**。新潮嘅粵語叫法係**爸爸**或者**爹哋**（讀音「」），係英文「daddy」嘅譯音。意思係亞媽嘅老公，父母之中嘅男性。

## 音
古父字同今爸字同或近音。中文聲韻學上，古無輕唇音，當今父字f聲母，古音為 p 或 b 嘅聲母，爸字係父音變後造字。

有唔少語文都用pa音同ma音代表父母，係蘇蝦仔初發嘅音。  

粵語「亞爸」，發音係a-ba（重音喺第二個字）音調喺不同地區略有不同。書面語「父」，發音係fu。

### 日文
最一般用お父さん（おとうさん，otou san）。口語「父」chichi。尊敬語「父上」chichi ue（意思係父親大人）。

### 阿拉美語
Aramaic 阿拉姆語/亞拉姆語/亞蘭語/阿拉米語/阿拉美語，亦係 abbahttps://www.bible.com/bible/59/GAL.4.6.esv。

## 「竇」嘅字同音之來源
### 講法一
「老竇」嘅「老」係一種尊敬嘅前綴語，至於「竇」，就喺《三字經》度出。

《三字經》入面講咗「竇燕山，有義方；教五子，名俱揚。」，話有個叫**[[竇燕山]]**（原名**竇禹鈞**）嘅人教養得法，將五個仔都教到揚名立萬。

結果「老竇」變咗亞爸嘅尊稱。

### 講法二
根據上面嘅講法，尤其係香港嘅文化人、次文化堂社長彭志銘曾經喺二〇〇六年三月六到七號響AM730嗰度鬧過。

彭生話呢個所謂嘅「老竇」起源係另一位本地出名作家容若先生喺1950年代嘅一篇吹水文章裏面作，完全無根據。而按佢講法，「老竇」一字嘅出現係因為順德話嘅「頭」字咁啱就係同「竇」字一樣音。老竇嘅正寫，其實就係老頭。

## 定義
**亞爸**一定係雄性，係仔女對同自己亞媽扑嘢而生出嚟嘅人嘅稱呼，係有直接血緣關係。不過有時候，就算唔係由呢個人嘅精子而生，但係呢個人獻出咗養育之恩，咁被佢養育嘅人都可以叫佢做「亞爸、老頭」（即係**義父**）。基佬兩公公養育嘅仔有兩個亞爸，都係叫「亞爸、老頭」，不過要加個名，例如「銳爸」、「送爸」。如果親生亞爸離咗世或者離咗婚而唔再同亞媽一齊，但係老母就嫁咗畀另一個男人，咁呢個男人就會成為啲仔女嘅「**繼父**」（又稱為「**後父**」）。

*註1：其他雄性生物都有作為亞爸嘅位置，但因為佢哋唔識用人類言語表達，呢度唯有用人類嚟做指標。
*註2：對於「老頭必定係男人」嘅呢個理論，喺今時今日嘅多元化社會已經唔係必然。

## 父愛
一般嚟講，**亞爸**喺倫理關係圖裏面相比起亞媽可以話喺尊敬角度上面差咗少少，但係都值得尊敬嘅（除咗少數個別例子），因為佢雖然只係獻出咗一粒精子，而且冇懷胎十月大住個肚，普遍形象亦都十分之嚴肅好似冇乜人情味咁，但係佢為咗養育仔女而默默咁不辭勞苦辛勤工作，無怨無悔，可能喺教導嘅方式上比較嚴厲，不過心裏面其實都會愛自己嘅仔女。所以話亞爸係一個偉大嘅人亦相信絕大部份嘅人都會贊同，因為除咗以上講嘅之外，有啲亞爸為咗仔女，重會不惜犧牲自己，甚至獻出生命嚟作出保護；以上呢啲行為就稱之為「**父愛**」。

有好多電視或者電影都會用**父愛**嚟做橋，就好似香港有一套2006年出嘅電影叫做《父子》，戲入面刻劃出亞爸同個仔之間嘅愛，由關愛到到茅盾，然後一齊發掘幸福，係令人感受好深嘅電影之一。套戲係由郭富城飾演亞爸，而當時只得九歲嘅小童星吳景滔就飾演做仔仔。

另外，為咗尊崇亞爸對仔女嘅父愛，喺1910年開始，每年6月嘅第三個星期日都會為「**[[父親節]]**」而慶祝。

## 另類亞爸
除咗人同埋動物入面有生育能力嘅雄性生物有資格成為人哋**亞爸**之外，喺充滿情感嘅人類世界入面，對於一個有感情嘅地方或者有感情嘅事物，甚至敬拜嘅神靈……等等呢啲，都可以用**父親**嘅名號嚟稱呼，好似：
* **天父**／**聖父**：天主教同基督教入面，天主嘅別稱，亦係三位一體嘅聖三中最高，因為跟據聖經所講佢獻出咗聖子落凡間為人，用聖子耶穌嘅死去救贖人類，於是被稱為**世人之父**。
* **神父**：係天主教嘅神職人員之一，專職幫人類向天主傳話同埋傳達天主對人類講嘅說話（傳福音），亦係每個彌撒中負責成個聖道禮儀嘅主持者。
* **國父**：即係對於開創國家有莫大貢獻，以畢生成就國家前途嘅人。中國嘅國父就係孫中山（又叫孫文）。
* **外父**：話係另類係因為佢唔屬於一個人本身直系親屬表裏面嘅人，亦都冇養育之恩，但係又好有親戚關係；佢就係一個男人對佢老婆嘅亞爸嘅稱呼。至於一個男人對佢嘅外父有冇感情就好個別，冇得深入討論；但係根據「愛屋及烏」嘅道理，唯有計佢係有感情嘅對象。

## 註

## 參考

## 外鏈
壽衣

**壽衣**，係為過世嘅人着嘅衫褲鞋襪，作為殮葬之用。或者，壽衣可以定義為最後一套唔係自己着，亦唔會換嘅衫。較傳統嘅會着長衫，而家亦有人揀死者生前鍾意嘅衫褲、裙、西裝… 唔同嘅地方、國家、文化習俗，都有啲唔一樣。但都希望佢哋最後一程，有個莊嚴嘅外表。
咕喱

**咕喱**，係英文 *Coolie* 同埋葡文發音嘅*Koolie*廣東話音譯，出自北京話嘅「**苦力**」；指嗰啲搬運、出勞力而搵錢嘅搬運工人；有所謂**碼頭咕喱**，即係喺碼頭度做搬運，負責上落貨物嘅搬運工人。

## 架生
*推車
*鏟叉車
*擔挑
*起重車
*運輸帶
*貨車
小西灣

**小西灣**，本名**柴灣仔**，亦叫**小柴灣**，係香港一地，亦喺一灣，響柴灣東面。灣已填，化身新興嘅住宅區，人口約莫七萬。行政上歸東區。

## 名
原名**柴灣仔**，皆因地近柴灣。英文柴灣初時唔寫做 Chai Wan，或口音，或誤聽，寫做 Sai Wan。柴灣仔就半音半意，繙成 **Little Sai Wan**。及後師爺不明所以，將佢倒繙做**小柴灣**、**小西灣**。師爺再倒轉返英文，今英文寫 **Siu Sai Wan**。

## 地理
小西灣喺柴灣一帶，範圍包括永泰道以東嘅地方。喺未填海之前，小西灣係柴灣東邊嘅灣仔。

## 史
小西灣一帶原本係英國情報中心。1947年，英國同埋美國、澳洲、加拿大、新西蘭簽署聯合收集情報嘅協議。因此，英軍喺小西灣起咗成個遠東最大規模嘅情報中心，監聽中國無線電通訊。到咗1980年代，香港將會鐵定會交畀中華人民共和國，英軍就將成個情報中心拆到渣都無淨。

去到1980年代，因為要起地下鐵路，柴灣市區嘅徙置大廈要拆，政府為咗安置呢班居民，加上應付日益膨漲嘅市區人口，所以決定開發小西灣。當時政府見小西灣個小西會令人諗起屌屄兩個性器官兼粗口字，唔係咁好聽，所以建議過改名做**小柴灣**，但因為當地居民反對，所以幾年後小西灣邨落成，將個名改返做小西灣。但係家下香港的士同業都採用佢嘅諧音做呢個地區嘅暗語。

小西灣由於好近鯉魚門，環境極佳，所以政府就喺當地起居屋來賣，樓盤包括富景花園、富怡花園同富欣花園等。而對海皮一塊地，更加引到大型地產發展商信和置業來投，喺1997年佢用咗118億港紙投到，起咗豪宅藍灣半島。而該地價就創下香港最高賣地成交價，直到2017年由龍光地產同埋合景泰富一齊用168.6億港紙投到鴨脷洲利南道地皮，記錄先至打破。

## 社區設施

* 小西灣運動場、小西灣海濱花園

## 教育
小西灣有多間中小學校，中學有中華基金中學、漢華中學、福建中學 (小西灣)、衛理中學同嶺南衡怡紀念中學，而小學就有培僑小學。

## 交通

藍灣半島起好，小西灣越來越多人住，新巴同城巴兩間巴士公司將唔少原本以柴灣東為總站嘅巴士線，加長到小西灣，總站重搬到小西灣邨同埋藍灣半島兩個大巴士總站。

政府曾建議地下鐵路研究將從柴灣延伸入小西灣，但由於路線太過兜轉，地鐵公司唔受。地鐵亦研究過用輕便鐵路將小西灣同柴灣連埋，但係造價同融資好多問題搞到不了了之。

## 住宅
*小西灣邨：小西灣第一個公共屋邨，喺1989年至1993年分3期落成。有瑞喜樓、瑞樂樓、瑞強樓等。
*曉翠苑：居者有其屋屋苑。有2座住宅，一個多層停車場。
*佳翠苑：居者有其屋屋苑。有2座住宅，一個多層停車場。
*富景花園：私人參建居屋屋苑。有11座住宅，一個2層商場同停車場。
*富怡花園：私人參建居屋屋苑。有5座住宅，一個10層停車場，頂層係球場。
*富欣花園：私人參建居屋屋苑。有8座住宅，一個4層停車場同一個1層商場。
*藍灣半島：由信和集團起，喺2001年起好，一共有8座樓高62層嘅住宅，地下設有商場藍灣廣場同公共交通交匯處。

### 主要交通幹道
* 小西灣道

## 公共交通
小西灣有好多巴士同小巴綫，而且唔少重過隧道過埋維多利亞港，甚至遠到赤鱲角機場都有。近嘅會駁去柴灣站。

## 參考資料
小露寶

**小露寶**可以係：
*加油啊!!小露寶，日本兒童電視劇角色
*卡式收錄音機連音響喇叭
*香港警隊無線電通訊系統
*「屌老母」嘅粗口諧音
*配音員黃淑芬嘅花名
頂點代數

**頂點代數**,又叫**頂點算子代數**(:en:Vertex Operator Algebra, *VOA*) 係共形場論(保角場論)嘅代數結構。其應用包括魔群月光猜想(:en:Monstrous moonshine)同埋幾何化朗蘭兹綱領。

1986 年，Richard Borcherds 受二維共形場論中用以插入場之頂點算子啓發，提出頂點算子代數結構。 重要例子有：
* 晶格頂點算子代數（用以研究晶格共形場論），
* 來自仿射Kac-Moody 代數嘅表示嘅頂點算子代數 （用以研究 Wess-Zumino-Witten 模型），
* 來自仿射 Virasoro 代數嘅表示嘅Virasoro 頂點算子代數 （可用以研究極小模型），
* I. Frenkel-J.Lepowsky-A.Meurman（於1988年)構造 嘅月光模(:en:Moonshine module)*V*♮。 
定義頂點算子代數嘅各公理抽象自物理學人所謂嘅手徵代數(:en:Chiral algebra)，其嚴格數學定義由 Beilinson 同埋 Drinfeld 提出。

## 定義

一嚿**頂點代數**由以下資料組成： 
* 向量空間*V*, 
* 「單位元」**1**\in**V** ,
* 自態射 *T*, 
* 乘法性映射: Y:V\otimes V\to V((z)) 或書作 (a,b)\mapsto Y(a,z)b = \sum_{n\in\mathbb{Z}} a_n b z^{-n-1} ；

並滿足以下條件：:
(**單位**)*V*中每一元 *a*,都符合
:Y(1,z)a = a = az^0 and Y(a,z)1 \in a + zVz

(**位移**) *T(1) = 0*, 且*V*中每元*a*, *b*, 都符合
:Y(a,z)Tb - TY(a,z)b = \frac{d}{dz}Y(a,z)b

(**四頂點函數**)*V*中每元*a*, *b*, *c* , 都符合
:X(a,b,c;z,w) \in Vz,w[z^{-1}, w^{-1}, (z-w)^{-1}]
其中 *Y(a,z)Y(b,w)c*, *Y(b,w)Y(a,z)c*, 與 *Y(Y(a,z-w)b,w)c* 分别係 *X(a,b,c;z,w)* 在*V((z))((w))* , *V((w))((z))*, 與 *V((w))((z-w))*中之級數展開式.

此乘法映射常被寫作「狀態——場 對應」(:en:state-field correspondence)：
:Y: V \to (End V)z^{\pm 1},
給**V**中每一向量配上一支以算子為值嘅形式分佈(「**頂點算子**」)；其物理意義係喺原點插入一算子。*T*則係無窮小位移嘅一粒生成元。 「四頂點函數」公理統一咗（誤差唔過奇異值嘅）結合律與交換律。 位移公理涵蘊
*Ta = a<sub>-2</sub>***1**, 故*Y* 之值決定了*T* 之值。

### 分級頂點代數
一**Z**+-**分級頂點代數**係
* 一頂點代數*V*:
*: V = \bigoplus_{n=0}^\infty V_n\,
使每*a* ∈ Vk 與 *b* ∈ Vm, 符合*a*n *b* ∈ Vk+m-n-1.

設有一**Z**+-分級頂點代數. 其一 Virasoro 元 為 *V*中2 一元 ω , 使頂點算子
:Y(\omega, z) = \sum_{n\in\mathbb{Z}} \omega_{(n)} {z^{-n-1}} = \sum_{n\in\mathbb{Z}} L_n z^{-n-2}
符合以下條件: *V*n 中每一元 *a*符合: 
L_0 a = na
Y(L_{-1} a, z) = \frac{d}{dz} Y(a, z) = [Y(a,z),T]
[L_m, L_n]a = (m - n)L_{m + n}a + \delta_{m + n, 0} \frac{m^3-m}{12}ca

其中 *c* 係一常值，叫「中心荷」(:en:central charge)， 或「*V*之秩」(:en:rank)。 此亦使*V*成為 Virasoro 代數之一表示。

## 例
### 仿射李代數嘅頂點代數

設
* g 係單李代數
* g＾:= g((t)) + CK 係渠嘅仿射李代數
* Ck:=C. vk 係 g^ 嘅一維表示，t 嘅作用係0，K 嘅作用係 k；
* Vk(g) := Indg[ [t]]⊕CKg^ Ck := U(g^) ⊗ g[ [t]]⊕C  Ck 係誘導表示
咁
* Vk(g) 有自然嘅頂點代數結構；我地攞vk做其真空向量|0>   。

## 參攷

* Richard Borcherds, 《Vertex algebras, Kac-Moody algebras, and the Monster》, *Proc. Natl. Acad. Sci. USA.* **83** (1986) 3068-3071
* Igor Frenkel, James Lepowsky, Arne Meurman, 《Vertex operator algebras and the Monster》. *Pure and Applied Mathematics, 134.*  Academic Press, Inc., Boston, MA, 1988. liv+508 pp.&nbsp;ISBN 0-12-267065-5 
* Edward Frenkel, David Ben-Zvi, 《Vertex algebras and Algebraic Curves》. *Mathematical Surveys and Monographs, 88.*  American Mathematical Society, 2001.  xii+348 pp.&nbsp;ISBN 0-8218-2894-0
* Victor Kac, 《Vertex Algebras for Beginners》, *University Lecture Series, 10.*, 亞美利根數學會, 1996. ISBN 0-8218-0643-2

## 註
帖雅娜

**帖雅娜**（**Tie Yana**，）原籍中國河南，家下係香港女子乒乓波選手。

帖雅娜7歲開始打波，1990年加入鄭州專業隊，1995年佢參加咗國家二隊集訓，不過入選唔到中華人民共和國國家隊，1997年入咗華東理工大學讀書，2001年奪得2001年夏季世界大學生運動會女單、混雙同團體三面金牌。

帖雅娜擅以右手橫握波板。加入咗香港隊之後，喺國際乒聯大獎賽上嘅戰績一直好厲害，喺釜山亞運會度同張鈺合作，拎埋混雙冠軍。

## 戰績
*2002年：2002年亞洲運動會混雙冠軍，意大利公開賽女雙亞軍，中國公開賽女單四強，南韓公開賽女單冠軍，丹麥公開賽女雙八強，世界盃女單第三；
*2003年：亞錦賽女團亞軍、女單、女雙、混雙四強，世界盃女單八強；
*2004年：世乒賽女團亞軍，世界盃第三名。
*2006年：2006年亞洲運動會女子雙打亞軍

## 出面網頁
* 國際乒聯排名 ITTF Ranking，香港乒乓總會
* Player profile
* Yana Tie - Table Tennis - Olympic Athlete | London 2012
* 
* 帖雅娜_新浪博客
* 帖雅娜的微博 - 騰訊香港
砌低你

**砌低你**係香港無綫電視明珠台喺2000年至2001年期間播映嘅職業摔角節目，呢個節目原本係喺美國嘅世界摔角娛樂（WWE）公司所制作嘅重頭節目之一，原名係**WWE Friday Night SmackDown!**，無綫電視明珠台喺2000年買落轉播權，逢星期三晚喺最後新聞之後播出，播咗一年就再無播。

**Friday Night SmackDown!**簡稱**Smackdown!**，而家喺美國嘅CW Television Network同加拿大嘅The Score Network播出，另外喺全世界多個國家都有轉播。

砌低你原本係世界摔角娛樂公司所制作出嚟同另一間職摔公司世界冠軍摔角（WCW）所制作嘅職摔節目Thunder打對台，喺1999年4月29號首播，同世界摔角娛樂公司其他制作唔同，呢個唔係一個直播節目，而係一個錄影節目。

目前砌低你係世界摔角娛樂公司三大重頭節目之一，其餘兩個重頭節目分別係**Raw**同**NXT**。
古典摔角

**古典摔角**係摔角運動嘅一「式」，另一「式」係自由式摔角。

## 比賽規則
古典摔角入面，選手只可以用手臂同上半身，唔可以用腳或捉住對手臀部以下嘅位置。
摔角

**摔角**，中國大陸叫**摔跤**，係古希臘發展出嚟嘅一種運動項目，根據希臘神話嘅傳說記載，摔角係由英雄德修斯（Theseus）所創。

摔角可以分為古典式；又稱為希臘羅馬式（Greco-Roman wrestling），同埋自由式（freestyle wrestling）兩種。

## 乜嘢係摔角？
狗仔或者貓仔有啲好似打交咁樣嘅嬉戲，但係呢種咁樣嘅嬉戲，雙方都唔會傷害對方，而呢一種咁樣形式嘅打交，其實已經係一種動物版本嘅摔角。

而人類嘅摔角最初係由祭神儀式開始，因為係格鬥技關係，總畀人覺得係啲打打殺殺嘅嘢，但係喺人類歷史入面，摔角從來未曾試過作為廝殺用途。

## 簡史
喺無乜娛樂嘅古代社會，人類一直用呢種角力運動嚟嬉戲，玩玩吓越玩越刁鑽，結果就不斷諗出各種技術同玩法，摔角就係咁誕生。所以，摔角原本就係一種唔會傷害對方身體嘅角力格鬥遊戲，而唔係以殺死或傷害對方為目的嘅戰爭式格鬥。喺古代嘅奧林匹克運動會入面，摔角一早就係正式嘅項目。喺希臘設有稱為"競技場"嘅年青人修練場，喺嗰度進行摔角同社會教育，因為咁樣，所以摔角對古希臘人嚟講，亦係一種教育手段。

人類赤裸身體，互相競賽「心」、「身」同「技術」 嘅簡單運動－摔角，喺人類文化發展中一直扮演住重要一環，唔理喺乜嘢時代，摔角手都零捨受人尊敬，咁除咗因為摔角手曾經係宗教儀式一部份，同時亦因為摔角手係集「心」、「體」、「技術」三者合一嘅卓越強者，摔角手所呈現畀世人嘅係一種具人性魅力嘅人物。

一般運動形式入面，會有包括殘留狩獵形態嘅運動好似足球、欖球，或者係具有宗教儀式嘅運動好似體操、跳水咁，又有比試人類體能嘅運動好似田徑。而摔角就可歸屬晒所有運動形式嘅領域，同其他運動都無嘅獨特文化性，總之，自古摔角就被認為係增長人類魅力嘅身體活動同文化。呢啲都係點解佢即使係古老運動，但今日仍然可以普及，而且發展到全世界嘅原因。

## 類型
摔角通常都係指奧林匹克項目入面嘅**[[業餘摔角]]**（Amateur Wrestling），分為古典式；又稱為希臘羅馬式（Greco-Roman wrestling），同埋自由式（freestyle wrestling）兩種。亦有純表演用嘅職業摔角，不過職業摔角同業餘摔角其實係兩樣好唔同嘅嘢嚟。

喺摔角裡面絕對唔會有拳打腳踢嘅招式，因為摔角本來就唔係一種需要傷害對手嘅格鬥，但職業摔角由於係用嚟表演，為咗增加感官剌激，所以先加入拳打腳踢嘅招式。

除咗呢幾種摔角之外，亦有喺蒙古發展出嚟嘅蒙古摔跤，蒙古摔跤又有佢一套獨特嘅技巧同規矩。

摔角入面有好多好實用嘅格鬥技巧，尤其用喺制服對手方面嘅技巧，所以喺混合格鬥界亦有好多擅長摔角嘅格鬥家，其中以一啲**關節技**（Submission）最多人用，另外摔角入面嘅一啲防衛技巧亦好適合用喺混合格鬥入面，所以摔角係武術界其實好受到重視。

## 規則
業餘摔角嘅規則比職業摔角復雜得多，用唔同嘅招式有唔同嘅攞分方法，男子摔角同女子摔角嘅規則又有分別，基本上摔角嘅目的係為咗制壓對手，意思就係制服同壓止對方嘅活動，而喺比賽上會以限時入面最先令對手兩個博頭掂地為之贏，如果喺限時入面壓制唔到對手，就會用分數定勝負，至於計分方法就會根據唔同類型嘅摔角而有唔同。 

## 相關
* 業餘摔角
* 古典摔角
* 自由式摔角
* 職業摔角
* 混合格鬥
靈車

**靈車**，又叫**棺材車**、**靈柩車**，係用來運送靈柩或棺材嘅車，出殯嘅時候由醫院、殮房‎或殯儀館，送去火葬場或墳場。

喺香港亦有類似用途嘅「黑箱車」，係食環署轄下負責運送屍體嘅車，同靈車嘅分別係運送未送去醫院之前已經證實死亡嘅人嘅屍體，通常由意外或自殺死亡現場運送屍體去殮房‎。
針鼴

**針鼴科**（鼴音「演」），通常又叫**有刺食蟻獸**，同鴨嘴獸一樣係而家重生存嘅單孔目哺乳動物。呢科有兩個屬四種，全部住喺澳洲同新畿內亞。

## 分類

針鼴科分為兩個屬，針鼴屬同原針鼴屬。喺針鼴屬中只得一個品種；而原針鼴屬現存有3個品種，另外同屬嘅兩個品種經已絕種，只有化石。

### 針鼴屬
澳洲針鼴（*Tachyglossus aculeatus*）喺新畿內亞東南部俾人發現，而且喺澳洲接近嘅地方亦發現佢哋嘅蹤跡，包括澳洲阿爾卑斯山脈同內陸沙漠地區，尤其喺螞蟻同白蟻非常多嘅地方。佢哋嘅體形比原針鼴屬動物細，但有長啲嘅刺。

### 原針鼴屬
原針鼴屬三個品種都係新畿內亞嘅「土著」，俾人捉嚟食而慢慢減少，蚯蚓同昆蟲係為嘢食，喺森林嘅樹葉堆中搵食。

* 長吻針鼴（*Zaglossus bruijni*）：生活響高原森林。
* *Zaglossus attenboroughi*：最近發現嘅品種，喜歡較高嘅棲息地。
* 大長吻針鼴（*Zaglossus bartoni*）：當中有四個唔同嘅亞種。

絕咗種嘅兩個品種係：
* *Zaglossus robustus*
* *Zaglossus hacketti*

## 特徵

針鼴科係細嘅哺乳動物，成身都有毛同刺。外表上，佢哋似南美洲嘅食蟻獸同其他有刺哺乳動物，好似刺猬同豪豬。腳短有大爪，不過四肢強而有力，令佢哋成為強勁嘅挖掘者。

佢哋有細同長嘅「口鼻部」，同時有口同鼻嘅功能，但係冇牙。會撕開軟木或蟻丘，用長同埋有黏性嘅脷，將獵物黐嚟食。澳洲針鼴多食蟻同白蟻，而原針鼴屬鍾意食蚯蚓、昆蟲。

針鼴科動物同鴨嘴獸一樣，係卵生嘅哺乳動物。雌性針鼴科動物會喺交配後第廿二日，生一個有羽毛同軟殼嘅蛋，並將佢放入身上嘅「育兒袋」裏面。孵化約需要十日時間，幼獸會從阿媽嘅乳腺啜食奶。喺育兒袋裏面約 45 - 55 日，BB仔會開始生刺出嚟。呢個時候阿媽會開始挖掘籠安置BB，約每五日返來餵一次，直至 BB七個月大斷奶為止。

## 保育現狀

針鼴係一種好難成功繁殖嘅物種，目前全世界只有兩次成功繁殖嘅記錄：第一次喺1908年，喺巴林動物園（Belin Zoo）裏面成功繁殖出一隻，但係過咗3個月度就死咗；另一次喺1955年，Basel Zoo有一隻重83克，有12.5厘米長嘅針鼴出世，剛出世時佢個身好凍，雖然其後為佢保暖，但係都活唔到兩日。

香港動植物公園以前亦有養針鼴。籠係喺含笑樹之下嘅草地裏面，好難睇到佢，之後擺咗落去獅狨猴籠裏面一齊養，近幾年已經唔見公園有養，相信已經死咗。

## 參考

* Flannery, T.F. and Groves, C.P. 1998 A revision of the genus Zaglossus (Monotremata, Tachyglossidae), with description of new species and subspecies. Mammalia, 62(3): 367-396
* Parker, Janet "Echidna Love Trains", "Scribbly Gum" online magazine
* Rismiller, Peggy "Echidnas and Goannas of Kangaroo Island"
週末摔角大狂熱

《**週末摔角大狂熱**》係香港亞洲電視已經停播嘅外購摔角娛樂節目，有正派、邪派嘅對立比賽，重有每週受歡迎摔角手排名榜等，加上「抵死」嘅譯名，嗰陣時引起咗一股摔角嘅熱潮。

## 歷史
大約喺1994至1995年期間開始播映，呢個節目係亞洲電視首次從美國買入嘅職業摔角節目，喺香港譯名做《週末摔角大狂熱》，由（World Championship Wrestling，官方簡稱為 WCW）所制作嘅職業摔角節目。

## 主持、旁述
*文雋
*譚筠怡
*林曉峰（化名籮文）
*林超榮（化名文遜）
*快必

## 摔角手（亞視譯名）
張鈺

**張鈺**（，），香港人，香港男子乒乓波選手，擅左手橫板快攻結合弧圈打法。

## 戰績
* 2000年：日本公開賽男單第3名，中國公開賽男雙四強，亞錦賽男雙亞軍
* 2001年：中國、丹麥公開賽男雙四強，南韓、瑞典公開賽男雙亞軍，國際乒聯總決賽男雙亞軍
* 2002年：第14屆亞運會混雙冠軍，奧地利公開賽男雙冠軍，埃及、意大利、中國公開賽男雙四強，國際乒聯總決賽男雙四強；
* 2003年：亞錦賽男雙亞軍、混雙四強，世乒賽男雙八強，國際乒聯巡迴賽巴西站男雙亞軍，馬來西亞站、瑞典站男雙四強；
* 2004年：世乒賽男團第六名，國際乒聯巡迴賽新加坡站男雙四強。　
* 2010年 廣州亞運會乒乓球混合雙打銀牌，夥拍姜華珺

## 出面網頁

* Player profile
晏

**晏**可以係：
*比原定時間遲咗
*晏晝，中午之後時間
*晏晝飯嘅簡稱
*晏氏，姓氏
體育教育

**體育**係運動方面嘅敎育，係敎人做運動嘅技巧、知識，亦都訓練人點去增強自己嘅體能，從而令到身體健康。重有係培養人點樣去欣賞，同公平競賽嘅精神。因為好多人都係喺學校體育堂學運動，所以好多時將體育同運動嘢混淆，甚至體育一字代替埋運動。

體育係現代教育基本元素。有人歸納佢做德智體羣美五育之一。現代嘅小學中學都會將體育列入響必修課程之內。

## 體育媒界
*大洋網：「泛太平洋賽中國男壺大勝日本劉銳末局偷三分」

## 參考


## 出面網頁
* 
*
斬波

**斬波**，又叫出波，英文叫"crossing"，係足球場上傳波一法，即足球員係邊線將隻腳炒波底長傳個高波俾中路嘅隊友（最好落啲外彎篩方便接應）。

用法之一：右翼 B 係邊線推進，見隊友高佬 N 走甩咗mark佢嘅對手，走向有利射門嘅位置，咁 B 就即刻斬個高波去 N 之前少少嗰到，N 就衝前跳起迎頂。 

斬波最耍家可以話係英國足球員碧咸，佢嘅急勁傳中球出晒名，啲人尊稱佢呢招，叫「七旋斬」。
書面語

**書面語**，亦叫**書面文**，係人喺用嚟寫嘢同埋睇（閱讀）嘅文字。基於口講嘅說話發展出來，係有字之後跟住出現。

並唔係所有民族都有書面語，因此亦只係得識字嘅人先識書面語。

## 特色
書面語基於口語，慢慢發展成唔似口語嘅、自成一格嘅語言，有自己一套邏輯，叫文法。書面語係需要學嘅。書面語亦會反過嚟影響返口語。

口語需要會講嘅人，如果會講嘅人死晒，呢種口語就冇咗。即使，識某種書面語嘅人死晒，嗰種書面語可以繼續存在，好似埃及嘅象形文字。

書面語唔使靠人把口，可以通過其他途徑傳開，傳播速度同範圍比口語快同遠。

因為書面語係人喺文本上面交流所用嘅語言，相對於口語，有佢嘅內在嘅穩定性。呢樣體現喺空間同時間兩個跨度上面：

*喺空間跨度上，就算各地方言迥異，口語好唔同，甚至可能係用唔同嘅語言，但都重可以用一樣嘅書面語（比如講古代中國文言喺南、北方嘅使用以及對日、韓等東亞國家嘅影響）。
*喺時間跨度上，就算口語會以幾十或上百年為週期做大嘅演變，但係書面語喺呢段期間變化好細。相對嚟講，書面語比口語變得慢。

書面語唔單止可以記錄歷史上面語言嘅變化，重隨住文字嘅傳播，會將一種語言向其他語言地區擴散，等其他語言範圍裏面受教育嘅人俾另外一種書面語影響，而將呢種書面語嘅成分帶入口語，影響當地口語嘅變化，等各種唔同語言加快互相融合嘅速度同範圍。

## 喺中國嘅定義
喺中國嚟講，書面語就係基於官話口語嘅白話文（）。喺之後取代由春秋戰國時期用到1910年代嘅文言文。

## 攷
晏晝

**晏晝**，又或者叫**下晝**，係指由中午至黃昏嗰段時間，朝頭早、中午、晏晝同埋夜晚合成一日。

**晏**，就係「晚、遲」噉解。《楚辭．屈原．離騷》曰：「及年歲之未晏兮，時亦猶其未央」，其中嘅**晏**字就係呢個噉嘅意思。而**晝**則係有日頭嗰陣時，即係日間。**晝**可分為兩個部份，正午係分界線。前半係上晝，即係朝頭早。而下半就係**晏晝**，亦叫**下晝**。**晏晝**正式所指係「午時之後，黃昏之前」，但係因為中國嘅緯度唔係好北，唔會太晏先至開始入黑，所以粵人講「晏晝」，所指通常係「正午之後，四點半之前」。極北國家，有時入黑好晏，所以住響極北國家嘅粵人，對**晏晝**嘅見解會同粵語人唔同。

有啲人響晏晝會食嗰餐晏晝飯，而家啲人稱之為「食晏」。

## 十二小時制
晏晝響十二小時制之中，係「下午（pm）」嘅一部份，代表正午之後，包括黃昏，但係唔包括夜晚。粵人用十二小時制講時間，好多時唔會講「下午」。而用「晏晝」同「夜晚」為頭。好似下午一時，粵人通常會話係「晏晝一點」，而7pm，就會話係「夜晚七點」。

## 睇埋
*清晨 
*朝頭早
*中午
*黃昏
*夜晚
*午夜
*凌晨
舒夫真高

**舒夫真高**（，英文****，花名「核彈頭」、「軍刀」，），係烏克蘭前足球員，踢前鋒。

舒夫真高出身烏克蘭基輔戴拿模，曾經響1999年歐洲聯賽冠軍盃亮過相。之後嗰年舒夫真高轉到意大利甲組足球聯賽球會AC米蘭。當時AC米蘭連續幾季「食白果」，但舒夫真高就成功帶起球隊，幫AC米蘭贏2003年歐冠盃，第二年又贏意大利甲組聯賽。佢響2004年當選歐洲足球先生。

2006年夏天舒夫真高加盟英格蘭超級足球聯賽球會車路士。佢喺2008年被外借意大利AC米蘭。2009年重返基輔戴拿模。

舒夫真高由1995年開始踢國家隊，最終成為國家隊主力。佢喺1996年5月對土耳其嘅友誼賽入國際賽第一球，2012年歐洲國際賽係佢最後一次打國際賽，佢喺首場對瑞典入最後兩個國際賽入波。

2012年7月，舒夫真高宣佈掛靴，向政界發展。

## 出面網頁
* ..:: National Football Teams ::.. Player - Andriy Shevchenko
化比奧簡拿華路

**化比奧簡拿華路**（，，）係一位已經退咗役嘅意大利足球員。

## 生涯
佢曾經效力過拿坡里、、國際米蘭同埋祖雲達斯呢啲意大利球會。佢響嗰陣時已經好出名，但喺成績方面就麻麻哋，獎項唔多，要等到2006年先贏得世界足球先生。2006年開始佢效力西班牙甲組足球聯賽球會皇家馬德里。

簡拿華路係世界球壇少有嘅星級後衛，佢曾經三次參與世界盃（1998、2002、2006），代表國家隊上陣超過100次。而響佢上陣嘅第一百場國際賽，就係世界盃決賽對住法國隊。本來一直以來意大利都未曾贏過法國，但簡拿華路就成功打破呢個紀錄，贏得冠軍。所以有人評價簡拿華路嘅水準，可以同世界經典後衛碧根鮑華相比。

2014年11月4號，廣州恆大淘寶足球會官方宣佈由化比奧簡拿華路做主教練，直到2015年6月6號先至結束。

2016年，佢取代盧森保高，擔任天津權健足球會主教練，並且喺賽季最後一輪，成功帶領天津權健取得2016年中國甲組足球聯賽亞軍，並升班到2017年中國超級足球聯賽。2017年，佢返廣州恆大做主教練，到2021年離任。

## 攞過嘅獎
* FIFA世界盃冠軍：2006
* 世界足球先生：2006
* 歐洲足協盃：1999 
* 歐洲國家盃亞軍：2000

## 出面網頁

* 化比奧簡拿華路嘅個人官網

類:拿坡里足球會球員‏‎
類:巴馬足球會球員‏‎
金塔

**金塔**係放先人骨（即係骨殖）嘅罌。啲骨係先人入土為安之後，經過天然腐化後剩低啲骨，而啲骨會執返出來，放入去金塔度俾人供奉。要執骨入塔，主要係為因為風水或者地唔夠用要遷葬，而放入金塔裏面就可以方便搬走。

## 睇埋
*骨灰罌
仵工

**仵工**，俗稱**忤作佬**，書面語叫**禮儀師**，係處理屍體嘅人。

佢哋嘅工作包括幫死人清潔，著衫，入棺，棺木運送，入土等等。
2006年北韓核試

**北韓核子試爆**，係朝鮮民主主義人民共和國首次核試，試爆喺當地時間2006年10月9號上晝10時35分27秒（UTC +9），時間差唔多係北韓官方宣佈準備核試嘅一個禮拜之後，外界估個威力相當於550噸嘅黃色炸藥（TNT），規模比其他國家以前嘅核試都細。試爆地點喺咸鏡北道嘅吉州郡地區。

## 睇埋
* 2009年北韓核試
* 2013年北韓核試
互射十二碼

**互射十二碼**係喺足球賽用嚟決勝負嘅一種方式。

喺一般淘汰賽入面，如果喺法定時間完場、加時上下半場共30分鐘都分唔出勝負，就會以互射十二碼嘅方式決勝負，雙方各派出五人梅花間竹噉輪住嚟射。頭五輪就以入波多啲嗰隊贏，如果打完頭五輪都分唔到勝負，就會進入突然死亡階段，到時任何一方射入而另一方射失，場波就會完。互射十二碼勝方就會贏咗成場比賽。

## ABBA制
ABBA制係參考網球決勝局嘅發球順序，即係當A隊射完第1球之後，B隊會連續射第2、第3球，然後再到A隊射第4、第5球，如此類推，去到突然死亡都繼續係噉。

根據研究顯示傳統嘅互射十二碼形式先主射嗰一隊有六成機會勝出，有啲唔公平，所以歐洲足協參考網球決勝局嘅發球次序，推出「ABBA」主射形式，希望令到互射十二碼變得更加公平。

經過兩年試驗之後，已經證實呢種方式唔係特別受歡迎，主要係因為程序過於複雜，而足球本身係一項簡單同傳統嘅比賽，所以國際足球協會喺2019年已經決定唔會再用ABBA制。

## 參考
十二碼

**十二碼**，又叫做**點球**，喺足球比賽入面，守方球員喺自己禁區內犯規而判罰嘅一種定位球。由於十二碼一般入球率喺90%以上，俾人罰嗰隊差唔多係毫無反抗能力，因此被叫做足球嘅極刑，有時講波佬索性用極刑或「被處以極刑」嚟取代「十二碼」呢個稱呼。

## 睇埋
* 互射十二碼
楔形字

**楔形字**（）係源於兩河流域嘅古老文字。「Cuneiform」嚟自拉丁文，係cuneus（楔）同forma（形）兩個單詞夾埋而成嘅復合詞。

大約喺公元前3000年咁上下，青銅時代嘅蘇美爾人用泥板畫圖嘅形式記錄賬目。慢慢呢啲符號演變成表意符號，至於嗰啲描繪唔到嘅嘢，就用任意指定嘅辦法嚟表達。而且蘇美爾人重用佢嚟表示聲音，幾個表意字夾埋一齊就可以代表一個複雜嘅詞或短語，結果令到好多符號都成為多餘。

喺最早嘅蘇美爾記錄入面，用過嘅符號有成兩千個左右，不過到咗公元前2500年咁上下時，符號嘅數目已經減到得返六百個左右。符號進一步簡化，最後演變成楔形刻痕嘅組合。咁就係**楔形文字**。

同時，閃族嘅阿卡德人跟返佢哋語言嘅發音，亦都採用楔形文字嚟寫嘢。一直到希臘時代之前，喺美索不達米亞建立統治嘅每個民族幾乎都咁樣做法。

## 參考
* 從象形符號到楔形文字
* 神秘的楔形文字起源
* 兩河泥版
平水尺

**平水尺**係用來度睇下一個面係咪水平或垂直，即係用來度平水。呢種尺係響好多做工程嘅人都要用到，例如鬥木佬，泥水佬，測量員等等。

平水尺最主要係兩條裝住有色酒精嘅細玻璃管，一條度水平，一條度垂直。兩條管一橫一直鑲響一條長方體嘅尺上面。酒精管中間個肚微微凸出，個肚兩邊有劃咗兩平行條綫，裏面有一個汽泡。要度嗰陣，將尺貼實個面上面。兩條管其中一個泡就會移向中間，如果個泡係啱啱好響兩條綫中間，咁個面就係水平或垂直。一條準嘅平水尺，可以將角度誤差細到5秒。

平水尺因為係用乙醇酒精，所以就算天氣好凍都唔怕，因為佢個冰點係−114&nbsp;°C。

## 歷史

平水尺係十七世紀Melchisedech Thevenot發明嘅。
平水鏡

**平水鏡**係測量同地盤架生，用來劃平水，度平水同埋走平水。

平水鏡主要部份有個望遠鏡，鏡下面連住個轉盤，等佢可以三百六十度咁轉來望。盤下三角板，板同盤之三角位有三粒螺絲可以擰，擰來校鏡水平。鏡上面有個球面平水尺初部粗略睇住校平水。望遠鏡上面重有細平水尺微細咁較平水。

用嗰陣平水鏡通常係擺響一個測量用嘅三腳架上面，個架係比較重，等佢承得起個鏡同穩啲。個鏡個首先鑲實響架上面，然後對住鏡中心垂直住置。跟手就用睇住個鏡上面個細平水尺較到個鏡水平。用把尺度下個鏡位嘅高度。度嗰陣要有兩個人，一個望鏡，另一個棟尺。要度嗰首一點地方，把尺就棟響嗰點上面，棟個陣把尺要垂直。睇鏡條友就望準把尺，讀出個數，咁就可以計到兩點嘅平水差。響地盤走平水，通常都有個基準點，即係已知海拔嘅一點。由呢點開始走，走勻每點。咁就可以知到每一點高度水平。亦都有求其一點，淨係度個差。
王晨

**王晨**（）係香港一個世界級女羽毛球員，原籍上海，有成1.70米高，重60千克到，佢習慣用右手揸羽毛球拍。

2006年多哈亞運會女子羽毛球單打準决賽打低咗廣東謝杏芳，殺入决賽對隊友葉姵延，結果以局數2：0勝出，攞到金牌，係佢到家下最大成就。佢拎過其他嘅大獎重有：2006年亞洲錦標賽女單冠軍、2005年亞洲錦標賽女單冠軍、2003年亞洲錦標賽冠軍、2002年釜山亞運女團銅牌、女單銅牌。

## 參考資料
* 中國香港選手王晨：希望在自己的國家08拿金牌
* 王晨：亞運金牌意義不同 葉姵延道出自己最大心願
* 王晨

類:香港女運動員
亞洲國際博覽館

**亞洲國際博覽館**（英文：**AsiaWorld-Expo**，**AWE**，簡稱**亞博館**或**亞博**）係香港其中一個重要嘅展覽會議場地，喺香港赤鱲角香港國際機場，航展道一號。亞洲國際博覽館大概用咗23.5億港元去起，喺2003年，為咗發展亞洲國際博覽館，香港特區政府、機管局就同國際展覽中心投資有限公司一齊成立咗香港國際展覽中心有限公司，香港特區政府就係主要股東。喺2005年12月21號由香港特別行政區行政長官曾蔭權主持開幕儀式。

2018年9月24號，香港機場管理局宣佈收購國際展覽中心投資有限公司持有嘅權益同股權，同埋亞洲國際博覽館管理有限公司嘅擁有權。亞洲國際博覽館由香港特區政府同香港機場管理局共同擁有，香港機場管理局附屬公司亞洲國際博覽館管理有限公司就負責營運管理。

2022年3月31號，政府轉讓自己擁有嘅亞洲國際博覽館所有權益畀機管局。亞博館就成爲機管局全資擁有嘅公司。

亞博館係一個達到咗世界級嘅展覽同活動場地，可以搞展覽、會議、演唱會、體育同各類文娛嘅活動。2012年，喺《CEI Asia magazine》榮膺亞洲三甲，係香港首次有兩座場館（另一座為香港會議展覽中心）一齊躋身三甲之列，成績超越其他城市。

## 特色

* 全部展館都係以無柱式設計嚟興建
* 可租用面積超過70,000平方米，10個展館都喺地面、樓底高10至19米
* 亞洲國際博覽館1號展館AsiaWorld-Arena，有10,880平方米，係全港最大嘅室內多用途場館，可以容納14,000個人
* 亞洲國際博覽館2號展館AsiaWorld-Summit，有10,100平方米，係全港最大嘅室內會議同宴會廳場地，間隔靈活，可以因應唔同用途作出靈活組合，係香港而家唯一可以同場搞會議、筵席同展覽嘅大型禮堂
* 由2005年開始，博覽館搞過唔少嘅國際大型會議同展覽，當中包括有「國際電信聯盟2006世界電信展」、「環球資源系列採購交易會」、「亞洲國際航空展覽會暨論壇」、「第四十七屆東南亞獅子大會」同「中外貨代物流企業洽談會」

## 展覽同活動設施
亞洲國際博覽館係香港唯一場館可以舉行細至小型會議到大至過萬與會人士參加嘅大型活動。2號展館**AsiaWorld-Summit**同11號展館**Runway 11**可以容納500至5,000人，而喺二樓嘅**會議及宴會中心**就配備7 間100至690平方米可彈性組合嘅會議室，提供嶄新嘅設施同靈活嘅場地設計，滿足各類型唔同規模嘅會議。**AsiaWorld-Summit**係全港最大嘅室內多用途場館，佔地8,200平方米，採用無柱式設計同全地毯覆蓋，係香港現時唯一可以同場舉行會議、筵席同展覽嘅大型禮堂，可以同時款待5,000名賓客。而**Runway 11**佔地4,400平方米，同樣採用無柱式設計及全地毯覆蓋，可以舉行招待500至3,800名賓客嘅主題活動。

*負重量高嘅地面、樓頂結構同設施，可以應付最嚴格嘅要求
*同香港最大嘅電訊商–電訊盈科合作喺館入面提供最先進嘅新世代資訊及通訊科技服務
*覆蓋室內100%同保安嚴密嘅寬頻
*免費無線上網服務（WiFi）
*頂尖視像會議服務
*提供即時全球或全場轉播服務
*2個專屬電話機樓
*3,000個以太網端口

### 後勤支援設施
*全部場館都喺地面，方便參展商、活動主辦機構同承建商出入
*環繞場館起有雙線輔助道路，每個場館外都有大量卸貨區
*有貨車等候區，方便貨車喺設置同拆除攤位期間停泊
*場館外有充足嘅貨車起落位
*寬闊嘅出入口

### 大型會議、展覽及活動
* 2006年至今——環球資源春季/秋季展覧系列
* 2010年11月9日至29日——「智慧的長河：電子動態版《清明上河圖》」
* 2012年至今——亞洲國際果蔬展覽會
* 2013年至今——浪琴表香港馬術大師賽
* 2014年3月3至7日——第一屆香港國際鑽石、寶石及珍珠展
* 2014年4月2至4日——中國國際新能源汽車展覽會
* 2014年5月16至18日——第一屆香港國際汽車展覽會嘉年華
* 2014年5月20至21日——亞太國際郵政博覽會
* 2014年6月25至28日——香港珠寶鐘表工業科技及用品展
* 2016年7月至8月——荔園Super Summer、Formula E
* 2017年3月14至16日——LINC Asia-Pacific 2017
* 2018年6月27至29日——一帶一路國際食品展（BRIFE）
* 2018年11月9日——第24屆華鼎獎
* 2019年7月26至8月25日——《清明上河圖3.0》數碼藝術香港展
* 2019年12月18至2020年1月12日——百老匯音樂劇《獅子王》

## 亞洲國際博覽館 [[AsiaWorld-Arena]]
*係全港最大嘅世界級室內多用途活動場地
*高標準嘅建築規格同配套，足以應付最嚴格嘅國際水準要求
*容納到14,000個觀眾
*19米特高樓底
*先進嘅升降裝置
*靈活嘅座位組合
*場館設計經專家評核，音質符合國際標準
*設備完善嘅後台同化粧間設施
*貴賓廂房

## 交通配套

呢座現代化設施附近嘅香港國際機場有完善嘅海陸空運輸網絡，交通四通八達，同珠江三角洲一帶嘅城市同全球商業都會連接起嚟。
*遊客可以喺5個鐘飛行距離內接觸全球一半人口
*同香港國際機場結合，裏面重有港鐵站，博覽館站
*掌握地理嘅優勢，連接發展蓬勃嘅珠江三角洲同澳門一帶城市
*遊客可以搭機場快綫同接駁港鐵網絡去香港各區

## 附近嘅世界級娛樂同休閒景點
亞洲國際博覽館有世界級旅遊景點喺附近，當中包括有香港迪士尼樂園、天壇大佛同昂坪360。

## 酒店住宿
亞洲國際博覽館拍住多間星級酒店，為商旅客人提供國際水準嘅客房服務。喺大概1分鐘距離內，遊客可到附近嘅香港天際萬豪酒店同埋香港富豪機場酒店；而10分鐘車程內有超過 5,000 間酒店房間供應（包埋即將喺2020年開張嘅4間新酒店），例如諾富特東薈城酒店。另外，喺博覽館30分鐘車程範圍內更加有10,000間客房畀客人揀。

## 出面網頁
*亞洲國際博覽館
葉姵延

**葉姵延**（，）係香港女子羽毛球員。因為細個嗰陣成日參加戶外活動，曬到皮膚黑麻麻，教練就幫佢改咗「**黑妹**」呢個花名。

## 羽毛球生涯
### 早期
葉姵延6歲開始打羽毛球。小學喺沙田循道衛理小學上午校（即係而家嘅馬鞍山循道衛理小學）讀書，已經開始代表學校比賽。之後佢升讀賽馬會體藝中學，重同時喺香港體育學院接受專業嘅羽毛球訓練。

2003年，葉姵延決定喺中四之後暫停學業，做全職嘅運動員，之後重入埋香港代表隊。

2005年2月，葉姵延代表香港參加第18屆荷蘭青少年羽毛球錦標賽，贏咗女子單打同混合雙打銅牌；之後又喺亞洲青年羽毛球錦標賽，幫香港贏咗第一面女單同女雙銅牌。

呢年8月，佢響全港羽毛球錦標賽入咗女單決賽，僅僅輸咗畀「六連霸」嘅王晨，攞到亞軍，即刻被封為「王晨接班人」。同一個月，佢第一次出戰大人組別嘅世界羽毛球錦標賽，即刻攞到好成績，第一輪就輕鬆淘汰西班牙選手，跟住第二輪重爆冷以2比1（8-11、13-12、11-9）反勝日本名將米倉加奈子，入咗16強；最後僅僅輸咗畀奧運冠軍中國嘅張寧，唔可以再進一步。

### 多哈亞運攞銀
一年之後，葉姵延又再打入9月舉行嘅世界羽毛球錦標賽16強，最後輸咗畀法國名將皮紅艷出局。

喺其後嘅多哈亞運會，葉姵延代表中國香港出戰羽毛球比賽嘅女單同女團項目。喺女單比賽入面，佢喺八強再次對住世界排名第一嘅張寧，直落兩局（21-19、21-19）爆冷淘汰對手；之後，她又喺準決賽打低咗南韓選手黃慧淵，最後殺入決賽，輸咗畀港隊師姐王晨，攞到銀牌，創咗自己運動生涯嘅最好成績。

2007年8月，葉姵延第三次出戰世界羽毛球錦標賽，又再打入16強；最後喺力戰之下以1比2（9-21、21-16、14-21）輸咗畀嗰屆冠軍朱琳出局。

### 京奧失準
2008年，葉姵延喺年初舉行嘅全英羽毛球公開賽，第一輪就以2比0（22-20、21-19）打低衛冕嘅謝杏芳，大陸傳媒重話佢係國家隊喺京奧嘅大威脅。

呢年8月，葉姵延代表中國香港出戰北京舉行嘅2008年夏季奧林匹克運動會羽毛球比賽，第一輪比賽就以0比2（15-21、17-21）輸咗畀33歲嘅英國老將特蕾西·哈勒姆出局。賽後，港隊教練陳智才話，失準係因為呢段時間佢嘅腸胃一直唔係咁妥，日日肚屙搞到身體虛弱，影響咗佢力量型嘅打法。

### 東亞運奪金
北京奧運會後，葉姵延用咗成年時間調理身子，狀態先至慢慢回復。

2009年12月，佢代表中國香港主場出戰東亞運動會。佢喺女單決賽以2比1（15-21、21-13、17-10）領先隊友周蜜，之後周蜜因為腰傷棄權，葉姵延提早攞到金牌，第一次企喺大型賽事頒獎台嘅頂級。

### 廣州亞運領軍
隨住王晨退役轉做女隊教練、周蜜又因為「禁藥風波」畀世界羽聯罰停賽，葉姵延做咗港隊嘅新一代領軍人物。

2010年12月，佢再次代表中國香港參加廣州舉行嘅亞運會。佢喺女單一路殺入準決賽，但唔夠最終嘅金牌得主、中國代表王適嫻打，只係攞到一面銅牌，但已完成賽前教練定落嘅三甲目標。

廣州亞運後，葉姵延一直受傷患困擾影響表現；喺2011年世界羽毛球錦標賽嗰陣，重響16強比賽時整傷右腳舊患宣佈退出。到11月頭，佢傷好復操，但係又因為太心急增加訓練量，喺訓練時拉傷咗大腿。

## 參考

## 出面網頁
* Pui Yin Yip - Badminton - Olympic Athlete | London 2012

類:香港女運動員
香港國際機場

**香港國際機場**（，簡稱**HKIA**；），香港亦有人叫佢做**新機場**（舊機場係啟德機場），係而家香港唯一民航機場，喺新界大嶼山以北嘅赤鱲角，佔地1,248公頃（大過啟德機場差唔多四倍），有96笪停機坪，全日開足24個鐘。1998年7月6號開；評過全球最佳機場。

新機場係地區轉運機場，每年可處理旅客4,500萬人次同300萬公噸貨。第二條跑道喺1999年5月開。機場重增添新設施；發展最後階段，機場每年嘅客運量預計會達8,700萬人次，貨物吞吐量達900萬公噸。

## 用處
新機場由香港機場管理局管理。有大約80間國際航空公司、每日750架定期客機同貨機，來往香港同全球大約140個目的地；約莫76%機係廣體噴射機。每個禮拜平均有約莫31架唔定期客運同貨運機來往香港。

新機場係國泰航空、香港航空、香港快運航空、大灣區航空嘅基地。1998年以後，變咗全球第三繁忙嘅客運機場（而家全球排名第5，亞洲第1），全球貨運排第一。

## 航空公司同航點
### 客運

### 貨運

## 健力士世界紀錄
香港國際機場係俾健力士世界紀錄認證為「全球最昂貴機場」，總共使咗20億美金。

## 參考
* 《香港航空百年》，宋軒麟，三聯書店，ISBN 962-04-2188-4
* 《航空知識精讀》，共和媒體，ISBN 962-86997-9-2
* 《赤鱲角香港國際機場》，香港民航處網站
* 《民航處年報 1998/1999》，香港民航處
* 《香港國際機場》，香港機場管理局香港國際機場網站
* 《香港便覽 — 民航》，香港政府新聞處
* 機場大亂損旅遊天堂美譽 星島日報，2006年8月5日 
* 焗困機場旅客十萬火急 東方日報，2006年8月5日
* 機場系統故障 47航班延誤 明報，2006年10月11日
* 港機場膺最佳四連冠 星島日報，2006年10月13日
* 北跑道投入日常運作 香港機場管理局 - 香港國際機場網站
* 香港國際機場獎項及榮譽 香港機場管理局 - 香港國際機場網站

## 出面網頁

* 香港國際機場
** 航班資料
** 交通
** 獎
* 香港機場核心計劃
**香港民航處
赤鱲角

**赤鱲角**（；舊時有寫**赤瀝角**，外文**Chulocock**或**Chulocock Island**）係香港西面一個島，響屯門同龍鼓水道南面，近大嶼山東涌。個島對住馬灣涌同東涌，因為佢附近有好多赤鱲所以叫做赤鱲角。赤鱲角原來係一個鄉村島仔，後尾香港國際機場要搬到呢個島上面，就大幅填海。填海嗰陣重填埋欖洲。家下有成 12.48 平方千米。雖然個機場正式叫香港國際機場，好多人跟個島名叫佢做赤鱲角機場。

## 地理
個島南面對住馬灣涌同東涌，北面隔個海對住青山。東北有大磨刀同小磨刀兩島仔。西北有沙洲。佢以北一帶，舊時英鴉片船就灣泊呢帶洋面。

## 原島
原島係三角形。

## 剷平

因為啟德機場多機到頂唔順，香港國際機場就搬到呢個島上面。搬之前就大幅填海。填海嗰陣重填埋欖洲。家下有成 12.48 平方千米。

## 史
赤鱲角古時就有人住，亦有陶器出產。大清時見島有花崗岩，開石塘採石。

赤鱲角原本得農村同漁村，呢啲村因為起機場就搬到大嶼山赤鱲角村。而島上獨有品種盧文樹蛙(Philautus romeri)連帶整個環境都一齊搬到大嶼山。

赤鱲角個鱲字因為早期中文電腦好難打得出，所以亦都有打做**赤立角**或者**赤𩶘角**。

## 註
地球引力

**地心吸力**係地球上面啲嘢都會吸落地心嘅力。佢實質係地球質量發出嘅萬有引力，即係**地球重力**。因為地上嘅嘢都吸向地心，所以叫地心吸力。

假如地球上嘅一件嘢無任何其他力拉住佢，響地面上面，地心吸力會令到物件有每平方秒9.78至9.83米嘅加速度。呢個加速度通常叫做地球重力加速度，用個**g**來代表。
經緯儀

**經緯儀**係用來度水平同垂直角度嘅架生，廣東話通常就咁叫**鏡**或者**大鏡**。呢套鏡主要係用來三角測量，用響工程同埋測量。不過有時都會用響氣象同發射火射。經緯儀有一個望遠鏡，個鏡整到有兩個軸，等佢水平打橫來轉又得，打直轉都得。當個鏡對準件嘢，就可以度佢打橫同打直嘅角度。佢可以度到好準，角度準到去秒。
小熊貓

**小熊貓**，又叫**紅熊貓**，**九節狼**，英文中亦有 **firefox** 嘅名（中文譯做「火狐」），係一種好奇特嘅細型哺乳動物，分布響中國南方到喜瑪拉雅山麓，棲息地由地面至到大約四千米嘅高山。係屬於食肉目、小熊貓科。佢究竟應該列入熊科定係浣熊科，咁多年來一直拗緊，不過最近經過基因分析，認為同美洲大陸嘅浣熊親緣關係最接近，應該單獨列為小熊貓科。「熊貓」呢個名最初係形容小熊貓，但係後來大熊貓更廣為人知，所以單稱「熊貓」嘅時候多數係指大熊貓。法國博物學者居維葉（Georges Cuvier）嘅細佬，同樣都係動物學者弗列德利克居維葉（Frédéric Cuvier）第一次見到小熊貓嘅標本嗰陣相當感動，所以就用希臘文中嘅「火焰色嘅貓（*Ailurus fulgens*）」作為小熊貓嘅學名。

## 特徵

小熊貓長約 50 至 60 厘米，體重約 3 至 5 公斤，身體軀毛為栗子色，四肢同個肚有啲黑色毛，面部白色花紋唔似大熊貓咁明顯，但係前爪根骨嘅一部分突起成手指狀，可作為第 6 手指抓實握實啲嘢，呢點同大熊貓相同。會用汗，尿或類似麝香嘅且門腺嘅分泌物嚟嘜住地盤。

## 習性
小熊貓主要食果實、根、筍、栓皮櫟、昆蟲等。鍾意夜行，主要喺地面行，但可以利用部分可伸縮嘅爪爬上樹，冬天可以響樹上好高嘅位度瞓。生性獨居，但幼仔會同阿媽生活大概1年。佢哋同其他食肉動物一樣，會利用汗﹑尿或者喺且門腺度用類似麝香嘅分泌物嚟劃分地盤。喺野外，雲豹、雪豹、貂同人類係小熊貓嘅主要天敵。
 
## 繁殖
交配期為 1 至 3 月，5 至 7 月生育，一胎一般有 1 至 4 隻仔。幼仔喺 5 個月左右斷奶，18 至 20 個月性成熟，懷孕期大約 130日。

## 瀕危同養殖動向
目前由於森林砍伐呢啲原因，野生棲息地縮細，加上當地人認為佢條尾可以帶嚟好運而捕殺，數量已明顯減少，據估計大約只有唔到 5000 隻（當中成年嘅只有2500隻）。小熊貓已經入 IUCN紅色名錄嘅瀕危級別，以及響華盛頓公約嘅附錄，一度列明嚴格禁止交易。

第一個養小熊貓嘅最早記錄係喺1869年嘅倫敦動物園，而第一個成功繁殖到小熊貓嘅紀錄係喺1908年位於印度嘅達致寧動物園（Darjeeling zoo）裏面。早期由於飼養員唔多清楚小熊貓嘅生態特性（包括飲食習慣，怕熱特性等），死亡率非常之高。有8-10歲命，喺動物園度養最長壽可到14歲。

當時倫敦動物園嘅Papa Bartlett起初以為小熊貓食肉，畀肉佢食，但完全唔掂，身體不斷變虛，後嚟放佢去花園度走吓，佢見到一啲有果實嘅灌木就即刻走去食，嗰時啲人先知道佢係食素嘅。

全球首宗成功繁殖嘅孖生小熊貓，係喺澳洲坎培拉動物園同紐西蘭塔斯動物園，喺2007年12月合作後，經人工繁殖後誕生嘅。

### 香港嘅保育情況
香港動植物公園喺1990年代養過小熊貓。當時飼養位置喺而家「教育及展覽中心」斜對面嘅獸籠裏面，只養過一隻。嚮2009年3月22號，香港海洋公園收到4隻小熊貓，分別叫做：泰山 (小熊貓)、柔柔、聰聰同栗子 (小熊貓)。而家已安放喺海洋公園裏面嘅「亞洲動物天地」裏面，呢個展館響2009年4月30號開幕。

## 睇埋
* 中國哺乳動物

## 資料來源

## 相

Image:RedPanda.jpg|小熊貓爬緊樹
Ailurus fulgens (Panda roux) - 127.jpg
打招呼

**打招呼**係問候說話嘅一種，只限於見面時用。打招呼唔限於講話，可以包括姿態。打招呼係因唔同嘅環境，情況，社會階級以有出入。

廣東人見人打招呼會隨便講啲打招呼對象可能做緊嘅嘢，「晨運呀」、「去街呀」、「買餸呀」、「得閒飲茶」。

## 招呼
*早晨
*晚安 — 瞓覺前。
*食咗飯未 — 傳統啲嘅。
*Hello
*喂
*Hi
*你好
*點呀
*叫佢個稱號，如：乜嘢生，阿邊個
亦有人用粗口向對方打招呼，睇粗口。

## 打招呼（第啲語言）
*英文："Good day", "How do you do?", "Good morning", "Good evening", "Good night", "Hello!", "Hi!", "Hey!", "What's up?"...
*普通話：你好，早安，早…
*法文："Bonjour", "Bonsoir", "Bon matin", "Bon après-midi", "Bonne nuit", "Salut"...
*德文："Guten Tag", "Guten Morgen", "Guten Abend", "Hallo"...
*俄文："Privet", "Dobroye utro", "Dobryy den'", "Dobryy vecher", "Spokoynoy nochi"...
*西班牙話："Buenos días", "Buenas tardes", "Buenas noches", "Hola"...
*意大利話："Buon Giorno", "Buon pomeriggio", "Buonasera", "Buonanotte", "Ciao"...
*韓文："안녕하세요"
*日文："こんにちは"

## 姿態
*握手
*揮手
*笑
*點頭
*熊抱（共產黨領袖）

## 睇埋
*請安
*網絡社交
原子核融合

**原子核融合**，簡稱**核融合**，又叫做**核聚變**，係指由質量細（低過鐵）嘅原子核，主要係指氘或者氚，喺一定條件下（好似超高溫同埋高壓）黐埋，總質量減少啲，並且釋放巨大能量嘅核反應。當原子喺勁高溫同極高壓情況下，最外層電子會被強制脫離形成半電漿態，而係呢一個時候，有啲原子會融合成更高質量嘅原子，不過過程中會流失一部分中子，形成同位素更高既元素。

原子核嘅質量蘊藏巨大能量，原子核嘅變化（由一種原子核變化為另外一種原子核）往往轉成巨大能量釋放出。如果係由重嘅原子核變化為輕嘅原子核，叫核裂變，好似原子彈爆炸；如果係由輕嘅原子核變化為重嘅原子核，叫核聚變，好似太陽發光發熱嘅能量來源。

相比核裂變，核聚變發電幾乎唔會帶來放射性污染等環境問題，因為原子唔似得核裂變咁，喺發出能量嘅同時發放迦瑪射線令自己達至平衡，而且原料可以直接取自海水中嘅氘，來源幾乎取之不盡，係理想嘅能源方式。

目前人類已經可以實現不受控制嘅核聚變，例如氫彈嘅爆炸。但係如果想令能量可以畀人類有效利用，就必須能夠合理控制核聚變嘅速度同埋規模，實現持續、平穩嘅能量輸出。科學家正努力研究點樣控制核聚變，但而家睇嚟重有好長嘅路要行。

喺2005年，部份科學家相信已經成功做出小型嘅核聚變http://dx.doi.org/10.1016/j.nucengdes.2005.02.017，並且得到初步驗證http://news.uns.purdue.edu/html4ever/2005/050712.Xu.fusion.html。首個實驗核聚變發電站將選址法國http://news.xinhuanet.com/english/2005-06/28/content_3148070.htm。

## 可控核聚變
目前主要嘅幾種可控核聚變方式：
* 超聲波核聚變
* 雷射約束（慣性約束）核聚變
* 磁約束核聚變（托卡馬克）

## 睇埋
* 核裂變
* 核衰變
* 核聚變發電

## 出面網頁
* http://www.iter.org/
* http://scholar.ilib.cn/Abstract.aspx?A=hkxygc200003010
大針

**大針**係籃球術語，指球員射個波唔入，兼且連籃網、籃框、籃板乜都掂唔到。佢嘅反義詞係穿針。

## 參考
*改善射姿之後的問題